Logo Američke agencije za globalne medije u zgradi Glasa Amerike u Vašingtonu, 22. novembra 2019. (Foto: VOA)\nVršilac dužnosti direktora Glasa Amerike trebalo bi da ignoriše svaki pokušaj američke Agencije za globalne medije (USAGM) da se "na nedoličan način" meša u rad tog medija, saopštio je predsedavajući Odbora za spoljnopolitička pitanja u Predstavničkom domu, kongresmen Eliot Engel.\nSaopštenje je odgovor na navode, objavljene u izveštaju Nacionalnog javnog radija (NPR) u nedelju, o tome da su zvaničnici USAGM sastavili dosije o šefu biroa Glasa Amerike za Belu kuću, Stivu Hermanu. U njemu su citirani i delovi memoranduma koji je direktor USAGM Majkl Pek prosledio osoblju agencije o izmenama politike agencije u odnosu na društvene mreže.\nMajkl Pek u junu je došao na čelo USAGM, globalne američke agencije koja nadzire Glas Amerike (VOA) i još četiri međunarodne medijske organizacije. Otpustio je šefove četiri organizacije i imenovao Eleza Biberaja za vršioca dužnosti direktora Glasa Amerike.\n"Ovaj najnoviji potez je još jedan dodatak uznemiravajućem spisku primera nedoličnog i osvetničkog ponašanja Majkla Peka od kako je imenovan za direktora agencije u junu", saopštio je kongresmen Eliot Engel, demokrata iz Njujorka.\nKongresmen Majkl Mekol, najviše rangirani republikanac u Odboru za spoljnopolitičke odnose, izjavio je da analizira izveštaje o tome da su politički postavljenici istraživali novinara Glasa Amerike.\nMajkl Mekol, republikanski kongresmen iz Teksasa i najviše rangirani republikanac u Odboru za spoljnopolitičke poslove ispituje svedoke na kongresnom pretresu, 16. septembra 2020. na Kapitol hilu.\n"Ako je to tačno, to je veoma uznemirujuće i potencijalno ilegalno", naveo je republikanac iz Teksasa u saopštenju koje je u ponedeljak dostavljeno Glasu Amerike. "Veoma sam zabrinut zbog situacije u Agenciji za globalne medije i Fondu za otvorenu tehnologiju koji se nalazi pod njenim okriljem, za vreme direktora Peka."\nMemorandum na koji se poziva Engel upućen je imejlom u nedelju zaposlenima u Glasu Amerike, Kancelariji programa za Kubu, RFE/RL i Mreži za emitovanja programa za Bliski istok. U centru pažnje je konflikt interesa i primeri kada bi novinari trebalo da se povuku iz praćenja određene teme. Ističe se da novinari, da bi zaštitili kredibilitet agencije, treba da "ostanu neutralni i objektivni" u svim javnim prostorima, kao i na društvenim mrežama, i ističe da novinari lično pogođeni nekom vladinom odlukom ne bi trebalo da prate to pitanje.\nPekovo pismo sadrži primere situacija kada bi novinari trebalo da se povuku iz praćenja određene teme. Prema jednom od primera, "novinar koji na Fejsbuku "lajkuje" komentar ili političku karikaturu u kojoj se agresivno napada ili omalovažava predsednik mora da se izuzme od praćenja predsednika."\nPortparol USAGM naveo je, u imejlu, da agencija i njene mreže "odavno imaju uspostavljenju politiku koja reguliše novinarski konflikt interesa i upotrebu društvenih medija."\n“Te standarde su razvili i promovisali prethodnici direktora Peka i on je jasno stavio na znanje da će ta politika biti primenjivana", naveo je portparol.\nPredstavnik agencije nije želeo da komentariše tvrdnje o istrazi Hermana. "To pitanje uključuje i interne informacije koje su procurile u javnost. Ovo je interno pitanje menaždmenta Glasa Amerike kojim se bave čelni ljudi VOA", rekao je portparol.\nAgencija nije prenela svojim novinarima da li će pomenute smernice biti sprovođene i kako bi mogle da utiču na izveštavanje medijske mreže. Redigovana verzija smernica za društvene medije još nije objavljena na vebsajtu Glasa Amerike.\nU saopštenju u ponedeljak uveče, Biberaj je poručio da se od svih novinara Glasa Amerike očekuje da se pridržavaju politike o društvenim medijima, iznete u Vodiču novinarske prakse, te da Glas Amerike potencijalna kršenja reguliše u skladu sa svojom politikom i federalnim zakonom.\n"Nezavisnost, integritet i kredibilitet izveštavanja Glasa Amerike su od ključnog značaja. Sve što to ugrožava - bilo izostanak objektivnosti ili kršenje zabrane vladinog mešanja u izveštavanje Glasa Amerike, principa koji je deo američkog zakona i kojim se Glas Amerike štiti od političkog uticaja - je kršenje naših vrednosti", rekao je Biberaj. "Glas Amerike smatra svako kršenje tog principa ili napad na svoju novinarsku nezavisnost, potpuno neprihvatljivim."\nŠef biroa Glasa Amerike za Belu kuću Stiv Herman intervjuiše Šona Spajsera, bivšeg portparola Bele kuće, u Arlingtonu u Virždiniji, 17. juna 2019.\nU Engelovom saopštenju se memorandum o društvenim medijima i dosije o dopisniku Glasa Amerike iz Bele kuće opisuju kao novi pokušaji da se politički utiče na rad medija čija je nezavisnost zaštićena zakonom.\nNPR je javio da su dvojica visokih savetnika direktora USAGM proizvela interni izveštaj o Hermanu, tvrdeći da njegovo izveštavanje i ponašanje na društvenim medijima pokazuju predrasude protiv predsednika Donalda Trampa.\nHerman je jedan od više od 40 sadašnjih i bivših novinara Glasa Amerike koji su potpisali pismo Biberaju, vršiocu dužnosti Glasa Amerike, o kadrovskim promenama i komentarima koje je Pek izneo u jednom intervjuu.\nGlas Amerike nije promenio dužnosti Stiva Hermana u Beloj kući, koje obuhvataju praćenje Bele kuće i kampanje oba predsednička kandidata.\nMekol i Engel su izneli ove komentare nakon što su oni i drugi članovi njihovog odbora izrazili zabrinutost na pretresu održanom 24. septembra o promenama koje je Pek od juna sproveo u Agenciji za globalne medije. Pek se pozvao na druge obaveze i ignorisao obavezujući poziv da svedoči na pretresu.


Postoji mnoštvo aerozagađivača i bezbroj njihovih kombinacija, ali se ipak izdvajaju neki za koje se zna da nanose najveću štetu ljudskom zdravlju i prirodi. Za najopasnije se smatraju ugljikovodonici, prizemni ozon, ugljen monoksid, azotni dioksid, sumporni dioksid i lebdeće čestice (dim, čađ, prašina).Ugljikovodonici (metan, etan, propan, butan i dr.) su sporedni proizvodi industrijskih procesa, a sa stanovišta aerozagađenja najvažniji su oni gasoviti i isparljivi. U atmosferi mogu biti prisutni u velikom broju, a najveći emiteri su uređaji za rashlađivanje i zapaljena guma. Sumpor dioksid je uglavnom proizvod sagorijevanja fosilnih goriva (uglja), a otrovna jedinjenja azota najviše nastaju u energetskim postrojenjima i automobilskim izduvnim gasovima. Ugljen monoksid je jedan od najrasprostranjenijih atmosferskih zagađivača, a njegovi glavni izvori su motorna vozila, sagorijevanje čvrstih, tečnih i gasovitih goriva i industrijski procesi.\nCategory: NovostiBy admin December 13, 2016\nPreviousPrevious post:Obavijest za doktore medicine (specijalizanti)NextNext post:Preporuke za stanovništvo u cilju sprječavanja zdravstvenih problema izazvanih niskim temperaturama


Univerzal banka: Zakazana vanredna skupština akcionara | Kamatica\nPočetna > vest > Univerzal banka: Zakazana vanredna skupština akcionara\nUniverzal banka: Zakazana vanredna skupština akcionara\nTekst objavljen: 05.12.2013 13:00\nUpravni odbor beogradske Univerzal banke zakazao je za 23. decembar vanrednu skupštinu akcionara na kojoj će se rapravljati o donošenju odluke o povećanju kapitala kroz novu emisiju preferencijalnih akcija.\nNa dnevnom redu će se naći i odluka o izmeni i dopuni statute kao i odluka o povećanju broja članova upravnog odbora sa 5 na 7.\nOva banka je zabeležila prilično loše rezultate u prvih šest meseci tokom koji je ostvarila pad poslovnih prihoda tako da je krajnji neo rezultat bio negativan iznosivši 553 miliona dinara.\nPodsetimo se, proteklih meseci je bilo nekoliko većih transakcija u kojima je biznismen Mišković prodao svoje vlasničke udele Dušku Kneževiće, vlasniku Atlas grupe i Nebojši Divljanu, vlasniku Blumark investmenta i bivšem predsednika Upravnog odbora i generalnog direktora Delta Generali osiguranja.\nTrenutna tržišna kapitalizacija banke iznosi 368 miliona dinara (3,22 miliona evra).\nuniverzal banka banke bankarsko tržište bankarski sektor akcije akcionari


(VIDEO) Ovakav prljavi ples do sada niste videli - Grocka Info\nNaslovna Zanimljivosti (VIDEO) Ovakav prljavi ples do sada niste videli\n(VIDEO) Ovakav prljavi ples do sada niste videli\nZabavljači na godišnjem okupljanju obožavatelja muzičke grupe „Luda klovnovska banda“ (Insane Clown Posse) pripremili su nešto sasvim neuobičajeno za svoju vernu publiku. Izvesne tehničke poteškoće ometale su regularan tok „tverkovanja“ mlade dame, ali ona se izborila kao šampion.\nICP su hip-hop grupa iz SAD koja je izuzetno popularna kod velikog broja fanova, zahvaljujući neuobičajenoj pojavi, socijalnim tekstovima i originalnosti u nastupu. Ništa Vas ne može pripremiti na apsolutno ludilo u ovom snimku.\nPrethodni tekstProverite da li ste njegov tip: Lav voli dramatične i lepe žene, Vaga dame sa stilom!\nSledeći tekst(VIDEO) KAKVA JE TO MAJKA?! Primetila da joj je sin mrtav tek kad je osetila smrad raspadnutog tela!


Neće biti otpuštanja u Rafineriji nafte Brod\nBANJALUKA – Rukovodstvo „Zarubežnjefta“ istaklo je danas na sastanku sa predsjednikom Vlade Republike Srpske Radovanom Viškovićem da ova kompanija ostaje u Republici Srpskoj i da želi da proširi poslovanje.\nNaglasili su da je u Rafineriji nafte Brod trenutno zaposleno 676 radnika, čija je plata veća za 30% od prosječne plate u Republici Srpskoj, i da će se trend rasta plata nastaviti u narednom periodu.\nPredsjednik Vlade Republike Srpske Radovan Višković istakao je da je opredjeljenje Vlade da ova kompanija unaprijedi svoje poslovanje.\nVišković je rekao da će Vlada RS pružiti punu podršku realizaciji svih navedenih projekata.\nPredstavnici „Zarubežnjefta“ su poslali jasnu poruku da u ovom regionu vide dosta prilika za saradnju, kao razvojnu šansu u bogatim resursima kojima raspolaže Republika Srpska.\nSastanku su prisustvovali srpski član Predsjedništva BiH Milorad Dodik, ministar energetike i rudarstva Republike Srpske Petar Đokić, ministar za prostorno uređenje, građevinarstvo i ekologiju Republike Srpske Srebrenka Golić, ministar finansija Republike Srpske Zora Vidović i šef Predstavništva Republike Srpske u Rusiji Duško Perović.\nDelegaciju kompaniju „Zarubežnjeft“, je predvodio generalni direktor Sergej Kudrjašov. (Swot)


18:55 >> 08:06\nPostavlja se pitanje da li je povezanost ministra Stefanovića sa kriminalnim strukturama dovoljna da ovaj državni funkcioner podnese ostavku ili bude uhapš\nMinistar odbrane Nebojša Stefanović postao je jedan je od vlasnika lokala koji su obezbeđivali ljudi Velje Nevolje u vreme kada je bio ministar policije. Ime ministra pominjalo se i u aferi “Krušik”, nakon čega on, nastavio da sedi u ministarskoj fotelji. Postavlja se pitanje da li je povezanost ministra Stefanovića sa kriminalnim strukturama dovoljna da ovaj državni funkcioner podnese ostavku ili bude uhapšen? Jer, ako se da pogledati kako je to bilo u komšiluku, nekadašnji premijer Hrvatske ostavku na tu poziciju podneo je 2009. godine i to bez objašnjenja, da bi već sledeće godine bio uhapšen zbog korupcije, a potom i osuđen.\nIvo Sanader je sredinom 2009. iznenada podneo ostavku na mesto premijera Hrvatske. Krajem 2010. godine protiv njega je tužilaštvo podiglo dve optužnice za korupciju, međutim on je iz Hrvatske pobegao u Austriju, gde je uhapšen. Hrvatskoj je izručen u julu naredne godine, a prošle godine osuđen je na osam godina zatvora. Ovo je inače samo jedna u nizu afera sa kojima se Sanader dovodi u vezu.\nLokal mu obezbeđivali ljudi Velje Nevolje\nNaime, o Stefanoviću je juče govorio pripadnicima UKP, Aleksandar Kajmaković, ugostitelj i vlasnik više lokala u Beogradu. Aca Bosanac je otkrio da je na predlog Kokeze otvorio restoran “Temperament” u Beton hali, koji su inače obezbeđivali ljudi Velje Nevolje. Kajmaković tvrdi da ga je Stefanović tada uputio na Aleksandra Papića kao kontakt osobu i predstavio mu ga kao svog „čoveka od poverenja“. Dogovor je, navodno, bio da prihodi od restorana idu „50 odsto Stefanoviću i Papiću“, a po 25 odsto „meni i Kokezi“.\nInače, Aleksandar Papić je Kajmakovića vodio u Veljin “bunker” na Partizanovom stadionu. On je brat bivšeg zamenika načelnika SBPOK, Gorana Papića.\nKako saznaje regionalni portal sremskevesti.rs odbori stranke Dragana Đilasa u Sremu svom članstvu najavljuju zajednički izalzak na izbore sa Nebojšom Stefanovićem i ljudima okupljenim oko Stefanovića. Jasno se zaključuje da će Stefanović alibi za svoja kriminalna delovanja i urušavanje državnog poretka pokušati da pronađe u “političkom progonu”. Prema saznanjima do kojih smo došli, Đilas i Stefanović planiraju da ostvare viđanje u narednom periodu kako bi definisali pravce saradnje koju je Stefanoviću ponudio Đilas. Javna je tajna da je pre samo nekoliko meseci Stefanović pokrenuo nekoliko medija, a sve u cilju da odbrani sebe i svoj klan ukoliko policija i tužilaštvo pokrenu postupke protiv njega i njegovih ljudi.\nTražili njegovu ostavku zbog GIM-a\nIme mu se pominjalo i pre nekoliko godina, kada je objavljeno da je njegov otac, sada pokojni Branko Stefanović bio angažovan u firmi GIM koja je po povlašćenim cenama kupovala oružje iz državnog preduzeća Krušik iz Valjeva. Ime Branka Stefanovića prvi put se dovodi u vezu sa fabrikom oružja Krušik u novembru 2018. godine kada je BIRN objavio da on navodno posredovao u prodaji oružja između Krušika i kupaca iz Saudijske Arabije.\nNebojša Stefanović jednom prilikom je negirao da je firma GIM, koja se bavi izvozom naoružanja, u vlasništvu njegovog oca Branka Stefanovića i da je njegov otac predstavlja.\nJedne nedeljne novine su krajem decembra prošle godine prenele da je Ministarstvo unutrašnjih poslova, dok je na njegovom čelu bio Nebojša Stefanović, prodavalo oružje iz policije privatnoj firmi GIM Gorana Todorovića, koju je u to vreme zastupao Branko Stefanović. Po navodima lista, taj posao je zaključen 2015. godine a kompanija GIM je imala privilegovan status u poslovima sa MUP-om, kao i prilikom kupovine vojne opreme od Krušika i drugih državnih fabrika namenske industrije.\nTraženje Stefanovićeve ostavke\nStefanovićeva ostavka nekoliko je puta tražena, sa različitih strana, kako dok je bio ministar unutrašnjih poslova, tako i sad dok je ministar odbrane.\nKada je objavljeno da njegov otac učestvuje u izvozu srpskog oružja u Saudijsku Arabiju, koje preko posrednika završava u Jemenu, njegovu ostavku tražio je prvi potpredsednik Narodne stranke i narodni poslanik Miroslav Aleksić. Potom, nakon pisanja da je MUP prodavao oružje GIM, Stefanovićevu ostavku tražile su i Dveri, a nevladina organizacija Koalicija za nadzor javnih finansija tražila je tada da on bude uhapšen i procesuiran.\nTakođe, pre oko mesec dana Pokret obnove Kraljevine Srbije (POKS) pozvao je ministra odbrane Nebojšu Stefanovića da kao „moralni čin“ podnese ostavku zbog kako se navodi, neovlašćenog prisluškivanja predsednika Srbije Aleksandra Vučića od strane pripadnika MUP-a dok je na čelu tog resora bio Stefanović.\nVučić: “Tražiću smenu i hapšenje Malog ako je bilo nečeg protivzakonitog”\nDa hapšenje ministra ne treba da bude tabu tema, pokazuje i jučerašnja izjava predsednika Srbije Aleksandra Vučića koja se tiče ministra finansija Siniše Malog.\nVučić je izjavio da ima apsolutno poverenje u ministra finansija Sinišu Malog, ali će prvi tražiti njegovu smenu i hapšenje ako se utvrdi da ima bilo šta protivzakonitog u navodima da je obračun plata u javnom sektoru na koruptivan način dat privatnoj firmi.\n– Ako ste vi u pravu, upoznaću se sa time u narednih 48 sati, biću prvi koji će trazii njegovu smenu i hapšenje. Ako ste za jedan delić u pravu da ima bilo šta protivzakontio ili nepotrebno uradicemo na ovakav način – odgovorio je Vučić na pitanja novinara posle sastanka sa patrijarhom Porfirijem.\n24sedam otkriva šta je Aca Bosanac pričao policiji o Kokezi, Peconiju, Dijani, Elezu i ostalim prijateljima\nAca bosanac Jovanjica Krušik Nebojša Stefanović


Koalicija nevladinih organizacija Građanska Vojvodina najoštrije osuđuje medijski linč i salvu napada i pretnji kojima je poslednjih nekoliko meseci izložena Novosađanka Bojana Vatić zbog njenih političkih stavova o dešavanjima u Crnoj Gori, te poziva nadležne organe da hitno reaguju po prijavama koje je zbog tih pretnji podnela.\n“Podsećamo policiju i tužalaštvo da je njihov posao da se staraju o bezbednosti svih građana, odnosno da reaguju ukoliko je bezbednost građana ugrožena, te da snose ogromnu odgovornost jer nečinjenjem zapravo podstiču mržnju i potencijalno nasilje”, navodi se u saopštenju za javnost.\nBojana Vatić od februara dobija ozbiljne pretnje zbog svojih političkih stavova, pre svega na društvenim mrežama, zbog čega je podnela i prijavu policiji.\n“Ovih dana ona je postala i meta nacionalističkih režimskih medija koji ne trpe drugačije mišljenje”, napominju iz Građanske Vojvodine, navodeći da se u glasilu Novosti od 8. septembra u tekstu pod naslovom “ČEDINA BORKINJA PROTIV LITIJA I VELIKE SRBIJE: Ko je Novosađanka koja iz Vojvodine podržava Mila Đukanovića” na najprizemniji način iznose osude na račun Bojane Vatić, jer se njeni stavovi ne uklapaju u “matrice velikosrpske politike”. U tekstu se navodi čak i odakle potiču njeni roditelji.\n“Aktuelni ‘lov na veštice’ i nametanje političkog jednoumlja preko režimskih medija poražavajuća su opomena za društvo u Srbiji koje je dozvolilo da na javnoj i političkoj sceni ponovo dominiraju isti oni koji su tako svesrdno devedesetih godina kreirali ratnohuškačku atmosferu koja se okončala krvavim ratovima na prostoru bivše Jugoslavije. Upozoravamo nadležne organe da posledice tolerisanja mržnje, pretnji, medijskog linča mogu da budu veoma opasne, jer društvo koje se odrekne slobode govora i vladavine prava, na kraju biva prepušteno vladavini rulje, u kojem više niko neće biti bezbedan”, stoji na kraju saopštenja.


By Mladen Dragojlovic / Објављено на: December 2, 2019\nBrojne delegacije iz Bosne i Hercegovine, Crne Gore i Srbije, predstavnici vladinog i nevladinog sektora, kao i mladi, okupili su se danas u Sarajevu na regionalnom skupu organizovanom u okviru programa “Dijalog za budućnost”, izveštava FENA.\nKako je istaknuto, regionalna dijaloška platforma je prilika da se identifikuju problemi koji negativno utiču na društvenu koheziju, te da bi sedale preporuke, ali i definisali prioriteti u njihovom rešavanju.\n“Sedmica dijaloga” organizovana je u okviru zajedničkog programa Ujedinjenih nacija “Dijalog za budućnost” koji provode Razvojni program Ujedinjenih nacija (UNDP) te UNICEF i UNESCO, uz finansiranje Fonda UN-a za izgradnju mira.\nRezidentna koordinatorka Ujedinjenih nacija u BiH, Sezin Sinanoglu, podsetila je da su program inicirali lideri regiona koji su generalnom sekretaru UN-a uputili pismo u kojem traže da se investira u programe socijalne kohezije, izgradnje poverenja i međusobnog poštovanja, kao i solidarnosti.\nSinanoglu je dodala da su na skupu promovisani dijalog i komunikacija, a druga komponenta programa tiče se poboljšanja vrlina kod mladih u komunikaciji i kritičkim sposobnostima, dok je treća komponenta da se pomogne u kreiranju mreža između građana regije.\nKako je potvrdila, rezultat ovog događaja biće pokretanje instrumenta za male grantove kroz koji će biti finansirane ideje koje promoviraju vrednosti istaknute na skupu.\nBrojna delegacija došla je iz Crne Gore zbog čega je rezidentna koordinatorica Ujedinjenih nacija u toj zemlji Fiona McCluney kazala da to dokazuje opredeljenost vlasti za socijalnu koheziju i razvoj regije.\nAmbasador at large Ministarstva spoljnih poslova BiH, Miloš Prica, ocenio je da je dijalog važan među različitim zajednicama unutar zemlje, ali i zemalja regije, a on je značajan i zbog sveopšteg napretka država.\nJedna od učesnica skupa bila je i Mevlida Mehanović iz Udruženja žena povratnica “Podrinjka” iz Srebrenice koja je ukazala na brojne izazove i probleme stanovnika u ruralnim zajednicama, zabrinjava broj dece, posebno devojčica, koja se završavaju srednju školu.\nCiljevi zajedničkog regionalnog programa “Dijalog za budućnost” su osnaživanje adolescenata i mladih za konstruktivno delovanje i liderstvo, podržavanje međukulturalnog dijaloga, objektivnog medijskog izveštavanja, te društvenog i političkog osnaživanja devojaka i žena.\nTokom “Sedmice dijaloga” biće organizovan niz događaja u Sarajevu i Banjoj Luci, od 27. novembra do 3. decembra, na kojima se učesnici bave pitanjima obrazovanja, zapošljavanja, poverenja u društvu, poverenja u institucije, te jačanja društvene kohezije.


Ruski vojni stručnjaci grade alternativni Internet – Personal magazin\nU današnje vreme oružani sukobi zahtevaju od vojske da razvije principijelno nov sistem upravljanja borbenim operacijama. Upravo su taj cilj imali na umu ruski vojni stručnjaci kada su odlučili da…\nU današnje vreme oružani sukobi zahtevaju od vojske da razvije principijelno nov sistem upravljanja borbenim operacijama. Upravo su taj cilj imali na umu ruski vojni stručnjaci kada su odlučili da formiraju sopstveni „veb“ (engl. „paučinu“), odnosno alternativni internet.\n„Vojna paučina“ koja povezuje veće i manje vojne formacije od Kaljiningrada do Nižnjeg Novgoroda i od Severomorska do Voronježa, testirana je početkom septembra, prilikom izvođenja vojne vežbe jedinica za vezu Zapadnog vojnog okruga (ZVO). To je izjavio pukovnik Andrej Bobrun, načelnik odeljenja za odnose sa javnošću ZVO.\n„U današnje vreme, pored klasičnih komunikacionih kanala, upravi Zapadnog vojnog okruga su na raspolaganju i savremene specijalizovane elektronske komunikacione mreže, koje omogućavaju rukovođenje vojskom u realnom vremenu, trenutno prenošenje različitih tekstualnih dokumenata, kao i fajlova sa fotografijama i video-materijalom bilo koje veličine“, dodao je pukovnik Bobrun.\n„Tokom vežbe vezisti Zapadnog vojnog okruga kreirali su samostalnu mrežu informacionih čvorova i punktova sa više nivoa, koja je povezala različite kopnene formacije Zapadnog vojnog okruga, Baltičke i Severne flote, kao i vazduhoplovne komande“, rekao je Bobrun.\nPo rečima pukovnika Bobruna, u toku vežbe su održavane i video-konferencije na kojima su „učesnici mogli ne samo da čuju jedan drugog, nego i da se vide, razmenjuju elektronske dokumente, kao i grafičke i video materijale sa velikom rezolucijom“.\nPored toga, vojni internet omogućava da se uspostavi video veza između komandira na terenu i načelnika koji se nalaze u bilo kom delu Zapadnog vojnog okruga. Mogu se, na primer, održavati video veze sa posadama brodova koji izvršavaju zadatke bilo gde na svetskom okeanu, objasnio je Andrej Bobrun. „Vojna paučina“ ima visok stepen zaštite od spoljnih uticaja i omogućava da se razmena informacija vrši sa garantovanim stepenom bezbednosti.\nOvo je već druga vojna vežba na kojoj su uspešno testirane terenske komandne mreže zatvorenog tipa, između ostalog i pri upravljanju operativno-taktičkim raketnim sistemom „Iskander“.\nUnapređenje armijskog komunikacionog sistema ogleda se i u činjenici da Ministarstvo odbrane postepeno prestaje sa iznajmljivanjem komunikacionih linija od civilne kompanije „Rostelekom“ i prelazi na formiranje specijalizovanih komunikacionih linija sa pojačanom zaštitom od neovlašćenog pristupa.\nProletos su odgovarajuće ruske službe i oružane snage simulirale prestanak rada Interneta i pomoću sopstvene informacione mreže u troposferi uspostavile vezu na području 57 puta većem od Estonije.\nŠiroka primena dostignuća visoke tehnologije u Oružanim snagama Rusije istovremeno će biti podsticaj da se one razvijaju i proizvode u samoj Rusiji. (izvor: RBTH)\nRuski vojni stručnjaci grade alternativni Internet was last modified: November 24th, 2012 by Redakcija\nalternativni webInternetRusijaVojna paučinaWeb


Čović je još jednom izvukao „keca iz rukava“ - Sputnjik Srbija\nČović je još jednom izvukao „keca iz rukava“\n12:40 26.12.2020 Preuzmite kraći link\nNebojša Čović, predsednik Košarkaškog kluba Crvena zvezda, ponovo je pronašao „keca u rukavu“ i uspeo da umiri nemirne duhove koji se javljaju oko kluba, po pravilu, u momentima kada u ekipi ne vlada najbolja atmosfera.\nOd odlaska Dejana Radonjića Zvezda nije uspela da pronađe pravog trenera, menjali su se Dušan Alimpijević, Milan Tomić, Dušan Šakota, te Milenko Topić i Andrija Gavrilović kao privremena rešenja.\nI niko nije uspeo da uradi ono što je crnogorski stručnjak učinio za četiri godine provedene u klubu sa Malog Kalemegdana.\nRadonjić je osvojio tri titule u ABA ligi, tri trofeja u srpskom šampionatu, tri Kupa Radivoja Koraća i sa epitetom jednog od najboljih trenera Evrolige otišao u Bajern.\nNjegov rastanak sa Zvezdom nije protekao u najmirnijem tonu, naprotiv, ali je izgleda sve što se dešavalo ostalo iza, u sada već dalekoj prošlosti.\nZvezdin eksperiment sa Sašom Obradovićem, igračkom legendom kluba, nije urodio plodom, nekadašnji reprezentativac nije uspeo da ostvari kvalitetnu vezu sa igračima, niti da opravda očekivanja, pa je rastanak bio neminovan.\nI, pravo sa velikog odmora posle odlaska iz Bajerna, Radonjić se vratio u klub, čime je predsednik kluba Čović uspeo da donese instant stabilnost pošto je jasno kako funkcioniše Crnogorac i da je kod njega autoritet nešto što postoji kao vrhunska vrlina.\nImaće težak posao crnogorski stručnjak, imao je i ranije, ali je sasvim jasno da će on uspeti da pronađe „žicu“ timu i da do maksimuma iskoristi evidentan potencijal.\nOkruženje mu je poznato, atmosfera takođe, okolnosti i te kako, a i odnosi u klubu, gde će izvesno imati odrešene ruke i puno poverenje, kao i zaštitu od „spoljnih faktora“, kakvi god oni bili.\nTo ranije nije bilo tako...\n„Zvezda jeste specifična i sada najbolje znam koliko je to kompleksno, ali sve i da mi je potrebno dosta vremena da prepoznam neke situacije, ima i stvari za koje ne bih mogao da kažem da su mi jasne. I onda, kroz sve te situacije, radeći naporno uz jednu veliku ljubav, došlo je do odličnih rezultata“, rekao je svojevremeno Radonjić.\nPovratak je, kako je i sam rekao početkom godine, bio „realan“.\n„Mislim da je sasvim realno da jednog dana opet budemo zajedno“, rekao je Radonjić.\nSigurno je da nije očekivao ovoliko rano, ali je takođe sigurno i da se neće libiti da se prihvati teškog posla i uradi najbolje za svoj tim, u pokušaju da ponovi rezultate iz prvog mandata i vrati poverenje navijača u klub.\n► Obradović na oproštaju od Zvezde: A samo sam želeo delić atmosfere /video/\nKK Crvena zvezda, Saša Obradović, Dejan Radonjić, Nebojša Čović


Predsednik Kosova Hašim Tači najavio je u Prištini da će "vrlo brzo" pokrenuti inicijativu za izmene zakona u cilju pretvaranja Bezbednosnih snaga u Oružane snage Kosova.\nOtvarajući manifestaciju "Epopeja Oslobodilačke vojske Kosova" u kasarni "Adem Jašari", Tači je najavio da će inicirati izmene i dopune Zakona o Bezbednosnim snagama Kosova, kako bi ta formacija dobila ovlašćenja Vojske Kosova.\n„Ova transformacija koja je prirodna i zakonska, u potpunosti je i ustavna i neophodna, kako bi BSK započele i zvanično proces učlanjenja u NATO. Dakle pozivam države članice NATO-a da nastave da pomažu BSK onako kako su to činile i do sada“, rekao je Tači dodajući da te izmene zakona neće uticati na misiju KFOR na Kosovu.\n„Kao što to očekuju i svi građani Kosova, preko novog Zakona o bezbednosnim snagama Kosova, Bezbednosne snage Kosova će za misiju imati zaštitu suvereniteta i teritorijalnog integriteta Republike Kosova, građana i zajednica, imovine i interesa Republike Kosova, kao i da doprinese u izgradnji i očuvanju regionalnog i globalnog mira i stabilnosti“, dodao je.\nManifestacija "Epopeja OVK" obeležava se od 5. do 7. marta u znak sećanja na 52 člana porodice prvog komandanta OVK Adema Jašarija, koji su ubijeni 1998. godine u sukobima sa snagama bezbednosti tadašnje Savezne Republike Jugoslavije.


Završen projekat Podmladi demokratiju (YouthUp Democracy) – Fondacija ARKA\nZavršen projekat Podmladi demokratiju (YouthUp Democracy)\nPoslednjeg dana oktobra 2021. godine zvanično je završen prvi nacionalni Eramsus+ KA3 projekat u oblasti mladih u Srbiji “Podmladi demokratiju”, koji je uz finansijsku podršku Evropske unije (kroz Erasmus+ program za mlade) sprovela Fondacija Arka. Projekat je započet u novembru 2019. godine i uprkos novonastaloj situaciji sa pandemijom korona virusa, uspešno je iznet u potpunosti, u nešto izmenjenom formatu.\nPodsetimo se, projekat “Podmladi demokratiju” (eng. YouthUp Democracy) imao je za cilj da:\n● Identifikuje aktuelne trendove, izazove i mogućnosti za učešće mladih na lokalnom nivou i uspostavljanje lokalnog strukturiranog dijaloga;\n● Osnaži 30 mladih učesnika i učesnica za demokratsko učešće, zagovaranje i aktivno građanstvo;\n● Unapredi postojeće mehanizme kreiranja i sprovođenja lokalnih omladinskih politika jačanjem saradnje i dijaloga između lokalnih donosilaca odluka i mladih;\n● Promoviše strukturirani dijalog kao participativni metod kreiranja i sprovođenja javnih politika na lokalnom nivou;\nProjekat je okupio preko 30 mladih učesnika iz pet gradova i opština (Kruševac, Leskovac, Bajina Bašta, Čačak i Ivanjica), kao i predstavnike lokalnih kancelarija za mlade, lokalnih Saveta za mlade, i drugih institucija i lokalnih udruženja koji rade za mlade i sa mladima, koji su zajedno radili na uspostavljanju efikasnog strukturiranog dijaloga i postavili osnove za unapređenje saradnje sa mladima na lokalnom nivou.\nU nastavku pročitajte o tome šta smo sve uradili tokom 2 godine.\nIstraživanje/Anketa javnog mnjenja „Reci svoje mišljenje“, kroz koju su mapirani početni izazovi za učešće mladih na lokalu, postojeća znanja i veštine u vezi sa strukturiranim dijalogom, kao i lokalne politike i mehanizmi u oblasti mladih. Rezultati ankete/istraživanja su dostupni na ovom linku.\nTrening za mlade pionire i pionirke dijaloga mladih, koji je pružio potrebna znanja i veštine mladim učesnicima i učesnicama o strukturiranom dijalogu, participaciji, kreiranju javnih politika za mlade i uspostavljanja dijaloga sa donosiocima odluka. Svaka lokalna grupa učesnika i učesnica imala je zadatak da dodatno prepozna lokalne izazove mladih i da osmisli konkretne preporuke za lokalne donosioce odluka, koje im je predstavila na narednoj projektnog aktivnosti.\nLokalni događaji “Dijalog sa mladima”, kao nastavak treninga za mlade pionire i pionirke dijaloga mladih, koji su održani u svih 5 gradova i opština, sa ciljem da spoje mlade učesnike i učesnice projekta sa njihovim lokalnim donosiocima odluka kojima su predstavili svoje izazove i ideje za unapređenja usluga za mlade, i uopšte učešće mladih na lokalu. Krajnji ishod “Dijaloga mladima” je “Agenda za mlade”, kao dokument koji sadrži sva razmišljanja, ideje i preporuke mladih učesnika i učesnica projekta, a koji će poslužiti kao smernice za dalje unapređenje lokalnih mehanizama participacije, kao i postojećih programa i usluga za mlade u pomenutim gradovima. O lokalnim Dijalozima sa mladima” možete pročitati na seldećim linkovima: Kruševac i Leskovac, Bajina Bašta i Čačak, Ivanjica.\nOnline konferencija „Mladi se pitaju“, koja je imala za cilj da predstavi rezultate projekta i “Agendu za mlade”, kao i da pruži mladim učesnicima i učesnicama dodatnu priliku da predstave svoje ideje i preporuke prisutnim lokalnim i nacionalnim donosiocima odluka.\nMi smo rezultatima itekako zadovoljni i radujemo se daljim inicijativama naših mladih pionira i pionirki dijaloga mladih, kao i nastavku saradnje sa svim partnerima sa projekta, a ponajpre lokalnim kancelarijama za mlade.\nCategories: Erasmus+, Projekti, VestiTags: #mladisepitaju, ARKA, erasmus, mladi, youthupdem\nPredstavljena Agenda za mlade na završnoj konferenciji Erasmus+ projekta “Podmladi demokratiju”\nMlade žene imaju prednost – ARKA u novom podvigu!


source.ba | Prvo kolo Premijer lige BiH donijelo povratak navijača i zanimljiv nogomet\nNakon dužeg perioda na bh. stadionima dozvoljeno je prisustvo gledalaca, a najzanimljiviji duel odigran je na stadionu "Grbavica" u Sarajevu, gdje je podmlađena ekipa Željezničara igrala protiv aktuelnog prvaka BiH Borca iz Banje Luke.\nSarajevski "plavi" su uz veliku podršku domaćih navijača osvojili bod protiv favorizovanog protivnika (1:1), koji je do gola za izjednačenje došao u posljednjim minutama susreta. Zanimljiv duel koji je okončan bez golova na "Pecari" odigrali su i hercegovački rivali Zrinjski i Široki, dok je mostarski Velež sezonu započeo rutinskom pobjedom nad novim premijerligašem Posušjem s 2:0. Velež je igrama u UEFA Konferencijskoj ligi, gdje ga nakon pobjede protiv ekipe Colerainea iz Sjeverne Irske ove sedmice očekuje duel protiv grčkog velikana AEK-a iz Atine, najavio borbu za vodeće pozicije u domaćem prvenstvu.\nJedan od najzanimljivijih susreta prvog kola odigran je na stadionu "Asim Ferhatović Hase" u Sarajevu, na kojem je ekipa Tuzla Cityja upisala prvu pobjedu u historiji ovog kluba protiv vicepravaka BiH - ekipe Sarajeva, rezultatom 2:1.\nOvim porazom nastavljena je kriza u taboru FK Sarajevo koje je u Konferencijskoj ligi doživjelo neočekivan poraz protiv moldavskog Milsamija. Trebinjski Leotar ozvaničio je povratak u društvo najboljih bh. ekipa pobjedom protiv Radnika iz Bijeljine s 1:0. Ekipu Radnika, koja je u prošloj sezoni trebala izgubiti premijerligaški status, ali ostala je u ligi jer Mladost iz Doboja kod Kaknja nije dobila licencu za premijeligaške nastupe, najvjerovatnije očekuje grčevita borba za opstanak.\nTagovi: BiHPremijer ligafudbal


Pompeo optužio Rusiju da ugrožava stabilnost zemalja Mediterana\nBeta 15. decembra 2020. 18:25\nŠef američke diplomatije Majkl Pompeo (Michael) optužio je danas Rusiju da ugrožava stabilnost Mediterana i da „seje haos“ zemljama u tom regionu.\nU saopštenju o „ruskom uticaju na Mediteranu“, odlazeći državni sekretar odgovorio je ruskom kolegi Sergeju Lavrovu koji je „optužio SAD za igranje političkih igara“ u mediteranskom regionu.\n„Lavrov u stvari greši i pokušava da revidira istoriju. U stvari SAD efikasno saradjuju s regionalnim partnerima i podržavaju političke procese pod pokroviteljstvom UN u Libiji“, naveo je Pompeo.\nPo njegovim rečima, Rusija podriva unutrašnju politiku zemalja mediteranskog regiona, podržavajući sirijskog predsednika Bašara el Asada, koga je nazvao „brutalnim diktatorom“, i podstičući sukob u Libiji.\n„Rusija nastavlja da ugrožava stabilnost Mediterana koristeći nekoliko tehnika za širenje dezinformacija, podrivanje nacionalnog suvereniteta i sejanje haosa, sukoba i podela u zemljama regiona“, naveo je Pompeo.\nAmerički zvaničnik je osudio ponašanje Rusije u Libiji, Grčkoj i Siriji, baš na dan kada je ruski predsednik Vladimir Putin čestitao demokrati Džozefu Bajdenu (Jozeph Biden) pobedu na predsedničkim izborima u SAD.\nPutin je čekao više od mesec dana posle izbora u SAD da čestita Bajdenu.\nOdlazeći američki predsednik Donad Tramp nije uspeo da održi obećanje da će tokom svog mandata poboljšati odnose sa Rusijom najviše zbog optužbi za rusko mešanje u izbore 2016. na kojima je pobedio.


Vučić sa Osmanijem: Dobri odnosi Srbije i Severne Makedonije važni za region – SveVesti.net\nVučić sa Osmanijem: Dobri odnosi Srbije i Severne Makedonije važni za region\nVučić je sa Osmanijem razgovarao o jačanju dobrosusedskih odnosa i rešavanju svih pitanja dijalogom, kao i unapređenju ekonomske saradnje i međusobne podrške na evropskom putu.\nBrnabić sa Osmanijem o jačanju bilateralne saradnje\nPredsednica Vlade Srbije Ana Brnabić razgovarala je danas sa Bujarom Osmanijem o jačanju bilateralnih odnosa dve zemlje, kroz unapređenje ekonomske saradnje i unapređenje političkog dijaloga.\nSelaković i Osmani u razgledanju Beograda na vodi\nMinistar spoljnih poslova Srbije Nikola Selaković danas je zajedno sa makedonskim kolegom prošetao Savom promenadom i predstavio mu trenutne radove u izgradnji projekta Beograd na vodi.\nSelaković je prvo dočekao Osmanija u zgradi Geozavoda gde mu je predstavio maketu projekta Beograda na vodi i na savremenim multifunkcionalnim ekranima predstavio tekuće aktivnosti na samom projektu, ali i video animaciju kako će projekat izgledati kada bude završen.\nNakon toga oba ministra su se uputila u razgledanje Beograda na vodi, a popeli su se i na zgradu koja će biti najviša na Balkanu.\nTokom predstavljanja, rečeno je da se taj projekat prostire na 1,8 miliona kvadratnih metara, da će imati 7.000 stanova, kao i kulturne sadržaje.\nTakođe, ukazano je da je nedavno otvoren šoping centar koji se prostire na 300.000 kvadratnih metara i gde trenutno radi 40 lokala.\nPrevious Dačić i Osmani: Ojačano prijateljstvo Srbije i Severne Makedonije\nNext Kurti: Dijalog nije prioritet


Francuska: Skinhed osumnjičen za ubistvo – Nadlanu.com\nObjavljeno 8. juna 2013. / 22:25:19\nTužilac Fransoa Molen, koji je zatražio otvaranje istrage protiv optuženog, rekao je danas da je osumnjičeni identifikovan samo kao “Esteban“, a da su još tri osobe preliminarno optužene za grupno nasilje u tuči koja je u sredu izbila između ekstremno desničarskih i antifašističkih aktivista, a koje je dovelo do Merikove smrti, prenele su agencije.\nČetvoro osumnjičenih je zadržano, a petoj osumnjičenoj osobi, 32-godišnjoj ženi po imenu Katja, za koju se tvrdi da je Estebanova devojka, preti preliminarna optužba za saučesništvo u grupnom nasilju, naveo je Molen, dodavši da su osumnjičeni povezani sa krajnje desničarskom grupom “Treći put“, kako prenosi AP.\nTuča je izbila ispred jedne prodavnice odeće u Parizu kada su članovi dveju grupa slučajno naleteli jedni na druge, rekao je tužilac, pozivajući se na izjave očevidaca i svedočenje osumnjičenih tokom policijskog ispitivanja.\nPariski tužilac zatražio je da četvoro od pet osmnjičenih, koji su u petak privedeni, budu stavljeni u pritvor, pošto je protiv njih otvorena sudska istraga za ubistvo s predumišljajem, navodi francuski list “Figaro“.\nMolen je danas izneo detalje tuče i rekao da su se, prema rečima nekoliko objektivnih svedoka, dve grupe prethodno verbalno sukobile u prodavnici i da je grupa levičara upozorila skinhedse da će ih čekati na izlazu.\nTada je Katja pozvala prijatelje u pomoć, a jedan od njih je Esteban, za koga se sumnja da je Meriku naneo fatalne udarce u glavu.\nSkinhedsi tvrde da su opravdano reagovali braneći se, a u međuvremenu, vlasti su ostavile otvorenu mogućnost krivičnog gonjenja i aktivista ekstremne levice ukoliko se ispostavi da su oni započeli tuču.\nEsteban je, prema rečima svedoka, imao na ruci “boksere”, metalne zaštitnike za prste, a optuženi je priznao da je dva puta udario Merika, mada tvrdi da na rukama nije imao ništa.\nMerik je nakon napada najpre bio hospitalizovan u komi, da bi kasnije tokom dana podlegao povredama.\nPolitičari s obe strane osudili su incident, a neki su uputili apel vladi da zabrani grupe za koje su rekli da postaju sve nasilnije i drskije u svojim akcijama.\nPremijer Francuske Žan-Mark Ero danas je naredio da bude raspuštena ekstremno desničarska grupa poznata kao “Nacionalistička revolucionarna omladina“, koja se smatra krilom grupe “Treći put” i dovodi u vezu sa ubistvom levičarskog aktiviste Klemana Merika (19) u Parizu ranije ove nedelje.\nFrancuski premijer je od ministra unutrašnjih poslova Manuela Valsa zatražio da preduzme hitne korake, u skladu sa 77 godina starim zakonom o domaćoj bezbednosti protiv ekstremno desničarskih grupa, i raspusti ovu organizaciju, prenose agencije.


Nov izgled fasada dobile još dve stambene zgrade na Savskom vencu - Beogradski Portal\nNov izgled fasada dobile još dve stambene zgrade na Savskom vencu\nStambene zgrade u Resavskoj 64 i Kralja Milutina 36 dobile su nove, obnovljene fasade u rekordnom roku zahvaljujući bespovratnom sufinansiranju radova u stambenim zajednicama koji sprovodi opština Savski venac putem Javnog konkursa.\nPredsednik opštine Miloš Vidović obišao je juče završene radove i razgovarao sa stanarima.\n-Naše komšije su zadovoljne sadašnjim izgledom svojih zgrada, čije lice je neprepoznatljivo lepše u odnosu na stare, dotrajale i oronule fasade. Drago mi je što smo uspeli sve radove da završimo u najkraćem roku, kako smo i obećali. Zahvalan sam sugrađanima što se aktivno uključuju i predlažu šta je potrebno da se radi na Savskom vencu, pa je odatle i potekla inicijativa za obnovu fasada. Rezultat dobre komunikacije i saradnje građana i Opštine danas jesu rekonstruisane ulice, interblokovske saobraćajnice, nove fasade i sređeni ulazi zgrada, uređeni parkovi, dečija igrališta i škole- naglasio je predsednik opštine Miloš Vidović i podsetio da je u prošloj godini obnovljeno 6 fasada i 90 ulaza stambenih zgrada, sve sa ciljem da naši građani žive u lepšem, uređenijem i čistijem životnom okruženju kakvo i zaslužuju.\nJoš nekoliko dana otvoren je Novi Javni konkurs za bespovratno sufinansiranje uređenja zgrada (do 21.03.2022.) na koji mogu da se prijave stambene zajednice sa Savskog venca. Finansijska sredstva za učešće u sufinansiranju uređenja zgrada obezbeđuje GO Savski venac i mogu maksimalno iznositi 90% od potrebnih predviđenih radova.\nObilasku je prisustvovao i načelnik Odeljenja za projekte razvoja GO Savski venac Vladimir Nastić.


od Rođa Petrović Ned 24 Mar - 6:59:57\nTV Pink pored 21, pokrenuo još tri nova programa: Pink Rijaliti, Pink Music 2 i Pink Premium\nOd utorka uveče gledaoci širom sveta moćiće da prate tri nova programa koja je lansirala kompanija Pink International. Nakon 21 programa među kojima su u poslednjem paketu osnovani programi Pink 2, Pink World, Pink & Roll i Pink Folk 2, na scenu stupaju programi Pink Rijaliti, Pink Music 2 i Pink Premium.\nPink Rijaliti program namenjen je gledaocima koji su fanovi rijaliti programa. U prvom periodu on će u potpunosti biti posvećen dešavanjima na Farmi, sa 24-časovnim uključenjima i redovnim specijalnim emisijama. Nakon toga baviće se drugim rijaliti programima koje proizvodi Pinkova produkcija.\nod Rođa Petrović Sub 13 Apr - 11:46:21\nKako stoji u mom potpisu, MA BOGA MU POLJUBIM DOKLE ĆE TO TAKO..\nParada kiča i snobovskih imebecila na čelu sa dotičnim osobama,\nda ih neimenujem prepoznaće to već oni koji me razumeju\nSada je Uto 11 Maj - 2:45:47


Kurir podneo krivične prijave protiv članova REM-a\nKompanija Adria Media Group podnela je prijavu Regulatornom telu za elektronske medije REM protiv televizije Happy zbog emisije "Ćirilica", koja je emitovana na ovoj televiziji 12. 6. 2017. godine, zbog laži koje su na račun poslovanja Adria Media Group i njenog vlasnika Aleksandra Rodića izneli gosti ove emisije.\nIako je tema navedene emisije bila „Medijska situacija u Srbiji“, u čitavoj emisiji gosti su iznosili teške optužbe o dnevnom listu Kurir, vlasniku Aleksandru Rodiću i njegovoj porodici, pri čemu ih je voditelj Milomir Marić više puta podsticao. Na ovaj način grubo je prekršen zakon i zloupotrebljena je nacionalna frekvencija za iznošenje laži protiv Aleksandra Rodića u interesu pojedinaca.\nKompanija Adria Media Group podnela je i krivične prijave protiv predsednika i članova REM zbog postojanja osnovane sumnje da su kršenjem Zakona o elektronskim medijima i Pravilnika o zaštiti ljudskih prava u oblasti pružanja medijskih usluga nesavesno postupili. Naime, tokom i nakon medijskog linča 2015. godine na televiziji Pink i televiziji Studio B, kada su iznošene brutalne uvrede i laži o dnevnom listu Kurir i njegovom vlasniku Aleksandru Rodiću, REM je, po prijavi Adria Media Group, samo usmeno ukazao ovim televizijama da su prekršile zakon i nisu zakonski sankcionisali ovakvo njihovo ponašanje.\nS obzirom na to da se ista situacija ponavlja i sada, kompanija Adria Media Group podnela je krivične prijave protiv svih odgovornih u ovom regulatornom telu. Svedoci smo da se i sada već danima vodi orkestrirana kampanja i iznose brutalne uvrede i laži na račun dnevnog lista Kurir i njegovog vlasnika Aleksandra Rodića, između ostalih, ponovo na televiziji Pink, kao i prethodnog puta.\nMedijski linč i orkestrirana kampanja protiv dnevnog lista Kurir i njegovog vlasnika Aleksandra Rodića traju već danima, a posebno su intenzivirani nakon što je javnosti saopštio da će se politički angažovati i nakon serije tekstova objavljenih u Kuriru koji kritikuju rad predsednika Srbije Aleksandra Vučića i njegovih saradnika.\nDnevni list Kurir će i dalje nastaviti da objektivno izveštava o svim temama koje su u interesu građana Srbije.\nSlavko Ćuruvija fondacija: REM se još jednom stavio u službu obračuna vladajuće stranke i njoj bliskih glasila sa novinarima\nREM u kampanji boljeg informisanja osoba sa invaliditetom\nOdbrana vlasti po svaku cenu\nAleksandar Rodić Kurir Kurir i Vučić REM TV Hepi\n← Napadači ne bi bili otkriveni da nije bilo pritiska javnosti\nUNS: Procesuirati napadača na fotoreportera „Srpskog telegrafa“ →


Petak, 04 Prosinac 2020 09:39\nŽivot s koronom postaje nam navika. Maske, distanca, restrikcije, zabrane i kazne novi su način života, a prema predviđanjima stručnjaka, tako će se živjeti barem do ljeta.\n- Kad budemo imali odobreno cjepivo, trebat će nam od tri do šest mjeseci da se procijepi populacija i u tom periodu će biti važno da se pridržavamo epidemioloških mjera. Razlog je što ne smijemo dopustiti da se virus neprimijećeno širi unutar populacije koju nismo procijepili. To se naziva džepovima u populaciji, gdje širenje virusa može izazvati i ubrzanu mutaciju virusa upravo zbog cjepiva s kojim se virus onda bori za opstanak. Zato je vrlo važno da se držimo svih mjera dok stručnjaci ne procijene drugačije – kaže za 24sata.hr hrvatski ugledni znanstvenik Ivan Đikić.\nPoručuje svima da budu pozitivni jer je, kaže, cijepljenje dobro rješenje, ali zahtijeva angažman i pažljivi plan provođenja. Ako sve bude prema trenutačnim procjenama i do ljeta korona postane napokon sporedna stvar, ljudsku populaciju i dalje ćemo osjećati psihološke, materijalne i gospodarske posljedice.


Krajem oktobra detalji o povećanju plata i penzija - Ekonomske Vesti\n15. okt. 2015 Andrija Matić 1 Comment Dušan Vujović, kredit, Ministarstvo finansija, MMF, PDV, penzije, plate\nMinistar finansija u Vladi Republike Srbije Dušan Vujović izjavio je u Limi, nakon razgovora delegacije Srbije sa čelnim ljudima MMF-a, da će tačan procenat za koji će plate i penzije biti povećane biti poznat nakon precizne analize koja će se raditi kada Misija MMF-a krajem meseca dođe u Srbiju.\nVujović je u izjavi za agenciju Tanjug, sumirajući utiske nakon niza sastanaka u okviru tradicionalnih jesenjih godišnjih susreta MMF-a i Svetske banke, naveo da će sa predstavnicima MMF-a biti razmatrano to da li će to povećanje biti u procentima ili će biti kombinacija procenata i jednokratne pomoći.\nTo su sve nijanse o kojima će biti reči u okviru treće revizije trogodišnjeg stend-baj aranžmana iz predostrožnosti, vrednog oko 1,2 milijarde evra, koji je Srbija početkom godine zaključila sa MMF-om, rekao je ministar.\nOn je istovremeno potvrdio da će Misija MMF-a doći u Beograd 28. oktobra, gde će boraviti dve nedelje.\nVujović je ocenio da je sada izuzetno važno to što je MMF prihvatio i saglasio se sa tim da se uradi parcijalno povećanje plata i penzija, posebno zbog toga što je tradicionalna struja unutar te institucije bila protiv te ideje.\nPrema njegovim rečima, najavljeno povećanje prihoda biće apsolutno za one kategorije građana kojima primanja nikada nisu ni umanjena, a to su oni koji mesečno prihoduju do 25.000 dinara, a za sve ostale to će biti delimična kompenzacija smanjenja.\nVujović je ujedno izneo nadu da će do kraja godine sve što bude dogovoreno prilikom treće revizije aranžmana biti usvojeno i na sastanku Borda direktora MMF-a, koji bi trebalo da se održi pre 25. decembra.\nOn je konstatovao da je najvažnije da se ukaže MMF-u na to da postoji fiskalni prostor za ovakvo povećanje, odnosno da je odnos prihoda i rashoda u budžetu takav da deficit može da bude održiv, kao i da trogodišnji cilj može da bude ostvaren.\nSmatram da neće biti problema oko toga da dokažemo da fiskalni prostor za povećanje primanja postoji, a koliko će to tačno biti, to će zavisiti od precizne analize koju ćemo raditi krajem oktobra i početkom novembra, kada Misija MMF-a dođe u Beograd, naglasio je ministar.\nVujović je ocenio da su fiskalni rezultati veoma dobri, te da ih Vlada Srbije ostvaruje sa velikom marginom, što onda ostavlja neophodan prostor za korekciju primanja, a takav rezultat je pohvalio i MMF.\nOn je, na pitanje da li će zbog korekcije plata i penzija biti povećana i stopa PDV-a, odgovorio da to nije u planu, te da je cilj da stopa PDV-a ostane ista, ali da se poboljša naplata.\n← Novi udarci za Folksvagen u Nemačkoj i Italiji\nUsvojen plan reformi Železnica Srbije za naredne četiri godine →\nMMF: Hitno pojačati globalnu potražnju\n9. mar. 2016 Dragoljub Bečić 0\nSrbija posvećena sprovođenju mera dogovorenih sa MMF-om\nOne thought on “Krajem oktobra detalji o povećanju plata i penzija”\n15. okt. 2015 at 14:12\nMolim vas, ne obmanjujte narod sa „povecanjem“…. Prvo vratite ono sto ste oteli ljudima.


Počeo je novi ciklus Eucerin kluba lojalnosti - Super Teen\nHome/Lepota i moda/Počeo je novi ciklus Eucerin kluba lojalnosti\n✅ Da biste krenuli na svoj Put lepote neophodno je da sa Google Play ili Apple Store besplatno skinete aplikaciju u verziji za Android ili iOS mobilne uređaje. Nakon registracije postajete član digitalnog Eucerin® Klubu lojalnosti.\n✅ Fotografišite račun i skenirajte bar-kod kupljenog preparata kamerom mobilnog telefona i sledite dalja uputstva. Na ovaj način registrovana kupovina donosi Vam određeni broj poena, koji Vam obezbeđuju pogodnosti kupovine i atraktivne poklone:\n✅ Ukoliko ste već član digitalnog Eucerin® Kluba lojalnosti lakši i brži put do poklona obezbeđuju vam i poeni koje ste sakupili do sada, jer njihovim sabiranjem prelazite u viši, srebrni ili zlatni status, kada vam je za ostvarivanje prava na poklon potreban manji broj poena.\n✅ Ciklus Eucerin® Programa lojalnosti traje do 30.septembra, a za ostvarivanje prava na poklon, potrebno je da sve kupovine obavite u jednoj apoteci. Više informacija saznajte od svog apotekara, na sajtu eucerin.rs ili FB i Instagram strani Eucerin Srbija.\n2020-07-29T16:36:12+02:0029 jula, 2020|Lepota i moda|0 Comments


Ruski ambasador: Kanal „Istanbul“ turski projekat, Moskva i Ankara stalno u kontaktu zbog Crnog mora - Sputnjik Srbija\n16:33 06.04.2021 Preuzmite kraći link\nProjekat kanala „Istanbul“ je delo turskih vlasti, na turskoj teritoriji, ali konsultacije između Moskve i Ankare o plovidbi na Crnom moru su stalne, kaže ambasador Rusije u Ankari Aleksej Jerhov.\nKanal će, prema projektu, prolaziti paralelno sa Bosforom i povezivati Mramorno more sa Crnim.\nU izjavi za TV „Rusija 24“ ambasador je ocenio da ovaj projekat neće značiti i odbacivanje zahteva iz Konvencije iz Montrea, ali će brodovima koji budu prolazili kroz novi kanal biti izneti novi finansijski zahtevi i uslovi.\n„Između kanala ‘Istanbul’ i Konvencije iz Montrea postoji, naravno, veza, ali ona nije direktna, neposredna. Ali, ako zamislimo da je novi kanal izgrađen, to nikako neće značiti da zanemarivanje zahteva iz Konvencije iz Montrea i nikako neće biti promenjena ona ograničenja koja su tom Konvencijom postavljena kada je reč o prolasku kroz moreuz, kao i na ukupnu tonažu vojnih brodova koji se nalaze u Crnom moru a koji pripadaju zemljama koje ne izlaze na to more i drugo“, rekao je ambasador.\nPodsetimo, turski predsednik Redžep Tajip Erdogan je ranije objavio da namerava da raspiše tender za izgradnju kanala koji će, prema njegovom mišljenju, „otkloniti opasnost od ekološke i tehnogene katastrofe na Bosforu“. Gradonačelnik Istanbula Ekrem Imamoglu je protiv ovog projekta i poziva na održavanje referenduma.\nU nedelju je objavljeno i pismo 103 penzionisana turska admirala prema čijem mišljenju je Konvencija iz Montrea diplomatska pobeda Turske, kojom su obnovljena suverena prava na Bosfor i Dardanele. Oni smatraju da je neprihvatljivo razgovarati o reviziji ovog sporazuma u vezi sa projektom kanala „Istanbul“.\nErdogan je ocenio da je ovaj čin penzionisanih admirala neprihvatljiv i da vojska ne može da se meša u politiku.\nprojekat, kanal, Crno more, Turska, Rusija


Srbiju je izbacio tim koji je „novog Matića“ koristio na pogrešnom mestu - Sputnjik Srbija\n20:21 22 Januar 2021\nSrbiju je izbacio tim koji je „novog Matića“ koristio na pogrešnom mestu\n17:47 28.12.2020 Preuzmite kraći link\nFudbalska reprezentacija Škotske je doživela veliki uspeh pobedom nad nacionalnim timom Srbije koji joj je obezbedio plasman na Evropsko prvenstvo, ali u tom timu nije bilo sve sjajno, što baca novu senku na debakl srpskog tima.\nSrbija je bila uverena u prolaz dalje, naročito posle utakmice u Norveškoj u polufinalu baraža, ali su se njenim igračima „vezale noge“ u Beogradu u duelu sa inspirisanim škotskim timom.\nJedan od najvažnijih šrafova ekipe selektora Stiva Klarka bio je Skot Mektomini, fudbaler Mančester junajteda i projektovani naslednik Nemanje Matića u toj ekipi.\nMladi Škot je primarno defanzivni vezista, ali je u nacionalnom timu nastupao kao desni štoper, što nije njegova prirodna pozicija, međutim i u toj ulozi je uspeo da odgovori na sve zahteve.\nNekoliko meseci posle utakmice u Beogradu, selektor Klark je priznao da je Mektominija koristio na pogrešnom mestu, naročito posle partija koje je Škot pružao na startu sezone u Premijer ligi za Mančester junajted.\n„Skot je bio sjajan, verovatno je da sam ga loše koristio u ekipi jer sam ga smeštao na poziciju štopera, ali je on toliko sposoban da se adaptira... On ima toliko samopouzdanje da sam mislio da se svi rivali samo odbijaju od njega“, rekao je Klark.\nSelektor je istakao i da je sa Mektominijem razgovarao o promeni pozicije.\n„Rekao mi je da ne sumnjam da će on moći da uradi sve što tražim od njega. To je i dokazao, iznosio je loptu iz poslednje linije, bio je siguran u posedu i pokazao da je vrhunski atleta“, naveo je Klark.\nMektomini je tokom prethodnih godina u Junajtedu sazrevao uz Matića, a ove sezone je se ustalio u startnoj postavi i najbolji je vezni igrač tima menadžera Olea Gunara Solskjera.\n► Rus otkrio detalje drame iz Londona: Navijači su me jurili, jedva sam stigao do kuće Aršavina\nFudbalska reprezentacija Srbije, Skot Mektomini


MAKEDONIJA: SASTANAK POZICIJE I OPOZICIJE NIJE ODRŽAN – Balkanekspresrb.rs\nZa sada nije izvesno kada će biti zakazan novi sastanak, ali izvori iz makedonskih političkih partija kažu da će odluka o eventualnom postizanju dogovora biti poznata narednih dana, pre posete zamenika američkog državnog sekretara Viktorije Nuland 13. jula\nSASTANAK predsednika četiri najveće partije u Makedoniji o prevazilaženju političke krize danas nije održan, jer lideri vladajućeg VMRO-DPMNE i opozicionog SDSM-a nisu postigli dogovor o pozicijama u prelaznoj vladi. Makedonski mediji ranije su prenosili da bi opoziciji u prelaznoj vladi trebalo da pripadnu ministarstva unutrašnjih poslova, finansija, rada i socijale i poljoprivrede.\nPredsednik najveće političke partije makedonskih Albanaca Demokratske unije za integraciju Ali Ahmeti potvrdio je da sastanak političkih lidera, koji je bio zakazan za danas, neće biti održan, ali nije želio da kaže da li je rešenje političke krize na pomolu i dokle su stigli pregovori.\nZa sada nije izvesno kada će biti zakazan novi sastanak, ali izvori iz makedonskih političkih partija kažu da će odluka o eventualnom postizanju dogovora biti poznata narednih dana, pre posete zamenika američkog državnog sekretara Viktorije Nuland 13. jula.\nNa današnjem sastanku, kao i na prethodnih šest, trebalo je da učestvuju lideri VMRO -DPMNE Nikola Gruevski, Socijaldemokratskog saveza Makedonije Zoran Zaev, Demokratske unije za integraciju Ali Ahmeti i Demokraske partije Albanaca Menduh Tači.\nMakedonsku političku javnost danas je dodatno uzburkala izjava Tačija, koji je rekao da se, osim izlaska iz političke krize, paralelno razgovora o rešavanju spora u vezi sa imenom, što bi značilo deblokadu evroatlantskih integracija.\nTim povodom iz vladajućeg VMRO-DPMNE su saopštili da u razgovorima u kojima su učestvovali njihovi predstavnici do sada nije bilo pjedloga za rešavanje problema sa imenom.\nMakedonija se nakon prevremenih parlamentarnih izbora našla u dubokoj političkoj krizi, koja je intenzivirana krajem januara kada je Gruevski optužio Zaeva za pokušaj državnog udara, a lider opozicije je počeo da objavljuje snimke kojima optužuje premijera za kriminal i korupciju. <\nPremijer Vučić obraćajuci se prisutnima na Mađarsko – srpskom biznis forumu istakao je da su mađarski investitori


10. sjednica Vlade Zeničko-dobojskog kantona održana 13.05.2015.godine\nNalazite se:Vlada|Sjednice Vlade|Usvojeni akti|Sjednice Vlade u 2015.godini|10. sjednica Vlade Zeničko-dobojskog kantona održana 13.05.2015.godine\nVerifikacija zapisnika sa 7. sjednice Vlade Zeničko-dobojskog kantona, održane dana 22.04.2015. godine;\nVerifikacija zapisnika sa 8. sjednice Vlade Zeničko-dobojskog kantona, održane dana 27.04.2015. godine;\nIzvještaj o poslovanju JU Zavod za medicinu rada i sportsku medicinu Zeničko-dobojskog kantona za 2014. godinu, sa Prijedlogom Zaključka o primanju na znanje;\nIzvještaj o poslovanju JU Zavod za javno zdravstvo Zeničko-dobojskog kantona za 2014. godinu, sa Prijedlogom Zaključka o primanju na znanje;\nIzvještaj o poslovanju JZU Zavod za bolesti ovisnosti Zeničko-dobojskog kantona za 2014. godinu, sa Prijedlogom Zaključka o primanju na znanje;\nIzvještaj o poslovanju JU Kantonalna bolnica Zenica za 2014. godinu, sa Prijedlogom Zaključka o primanju na znanje; (DODATNI ZAKLJUČAK 06-1) (DODATNI ZAKLJUČAK 06-2)\nIzvještaj o izvršenju Finansijskog plana JU Služba za zapošljavanje Zeničko-dobojskog kantona za 2014. godinu, sa Prijedlogom Zaključka o primanju na znanje;\nPrijedlog Zakona o prijenosu nadležnosti Zeničko-dobojskog kantona za djelatnost osnovnog i srednjeg obrazovanja na općinu Usora, sa Prijedlogom Zaključka o utvrđivanju;\nPrijedlog Odluke o proširenom obimu prava iz zdravstvene zaštite za branioce i članove njihovih porodica;\nPrijedlog Zaključka o odobravanju finansijskih sredstava Karate klubu „Ha Se Karate Do“ iz Zenice za organizaciju 22. Ha Se Karate kupa “Zenica 2015. godine“;\nPrijedlog Zaključka o odobravanju finansijskih sredstava Sportskom društvu slijepih i slabovidnih građana Ze-do kantona iz Zenice za organizaciju sportskih aktivnosti za slijepe i slabovidne osobe na području Ze-do kantona;\nPrijedlog Zaključka o odobravanju finansijskih sredstava Šahovskom klubu „Žepče“ iz Žepča za organizaciju memorijalnog turnira „Anto Markanović-Žepče 2015“;\nInformacija o gospodarenju šumama na području Zeničko-dobojskog kantona u 2014. godini i planovi gospodarenja za 2015. godinu, sa Prijedlogom Zaključka o prihvatanju;\nInicijativa za donošenje Zakona o šumama Federacije Bosne i Hercegovine sa Prijedlogom Zaključka o utvrđivanju;\nPrijedlog Zaključka o davanju prethodne saglasnosti za zaduženje Zeničko-dobojskog kantona za realizaciju projekta „Izgradnja regionalnog vodovoda Plava voda“;\nInformacija o dosada implementiranoj odredbi iz Ustava o ravnopravnoj zastupljenosti u sektoru javnog zapošljavanja konstutivnih naroda na području Zeničko-dobojskog kantona, sa Prijedlogom Zaključka o prihvatanju;\nMišljenje Ministarstva za pravosuđe i upravu o Inicijativi Mujanović Hašima, zastupnika u Skupštini Zeničko-dobojskog kantona, sa Prijedlogom Zaključka;\nPrijedlog Odluke o utvrđivanju visine osnovice za obračun plaće zaposlenika u kantonalnim organima državne službe i drugim budžetskim korisnicima Zeničko-dobojskog kantona za period april - decembar 2015. godine;\nPrijedlog Odluke o utvrđivanju visine naknade za topli obrok zaposlenika u kantonalnim organima državne službe i drugim budžetskim korisnicima Zeničko-dobojskog kantona za period april - decembar 2015. godine;\nPrijedlog Zaključka o davanju saglasnosti na Plan novčanih tokova Budžeta Zeničko-dobojskog kantona za mjesec april 2015. godine;\nPrijedlog Zaključka o davanju saglasnosti na Plan novčanih tokova Budžeta Zeničko-dobojskog kantona za mjesec maj 2015. godine;\nPrijedlog Zaključka o davanju saglasnosti na Plan novčanih tokova Budžeta Zeničko-dobojskog kantona za mjesec juni 2015. godine;\nPrijedlog Zaključka o davanju saglasnosti na Plan novčanih tokova Budžeta Zeničko-dobojskog kantona za mjesec april-juni 2015. godine;\nPrijedlog Zaključka o zaduženju vezano za provođenje aktivnosti na zaključenju ugovora o ograničenom depozitu;\nIzvještaj o utrošku sredstava Ministarstva zdravstva za period januar-decembar 2014. godine sa pozicija „Tekući transferi neprofitnim organizacijama“ i „Kapitalni transferi drugim nivoima vlasti“, sa Prijedlogom Zaključka o usvajanju;\nProgram utroška sredstava Ministarstva za rad, socijalnu politiku i izbjeglice za 2015. godinu, sa Prijedlogom Zaključka o usvajanju;\nPrijedlog Odluke o odobravanju sredstava Udruženju „Humanost-societas humanitatis“ Zenica za nastavak implementacije projekta „Dnevni centar za djecu i odrasle osobe s posebnim potrebama“ u Visokom;\nAnex Ugovora o utvrđivanju prava i obaveza na implementaciji projekta “Dnevni centar za djecu i odrasle osobe sa posebnim potrebama“ u Visokom;\nProgram utroška sredstava Fonda za zaštitu okoline za 2015. godinu, sa Prijedlogom Zaključka o usvajanju;\nPrijedlog Odluke o dobravanju finansijska sredstava Agenciji za privatizaciju Zeničko-dobojskog kantona na ime troškova potrebnih za finansiranje redovnih obaveza i aktivnosti;\nPrijedlog Rješenja o formiranju radne grupe za izradu Odluke utvrdivanju standarda i kriterija Vlade Zeničko-dobojskog kantona za imenovanja/nominiranja na upražnjenu poziciju u reguliranim tijelima Zeničko-dobojskog kantona;\nPrijedlog Odluke o uvećanju sredstava na razdjelu 26-Kantonalna uprava za inspekcijske poslove, budžetska organizacija 01, potrošačka jedinica 0001, ekonomski kod 821300, uplaćena od strane pravnih lica koja su pod nadzorom kantonalne veterinarske inspekcije;\nPrijedlog Zaključka o davanju saglasnosti Investiciono-komercijalnoj banci d.d. Zenica za odobravanje kredita privrednom društvu BALTIC GROUP d.o.o. Visoko;\nPrijedlog Odluke o utvrđivanju Liste kandidata za članove Komisije za provođenje postupaka javnih nabavki za potrebe Zeničko-dobojskog kantona;\nPrijedlog Rješenja o imenovanju Komisije za pripremu Plana javnih nabavki Zeničko-dobojskog kantona; (DODATNI ZAKLJUČAK 34-1)\nPrijedlog Rješenja o imenovanju Komisije za provedbu postupka dugoročnog kreditnog zaduženja Zeničko-dobojskog kantona u 2015. godini;\nPrijedlog Zaključka o odobravanju finansijskih sredstava na ime izmirenja obaveza angažovanim licima za potrebe Zeničko-dobojskog kantona;\nPrijedlog Zaključka o odobravanju korištenja kancelarije “Samostalnom sindikatu državnih službenika, namještenika u organima državne službe, sudskoj vlasti i javnim ustanovama u FBiH-Sindikalna organizacija kantonalnih organa državne službe Zeničko-dobojskog kantona-sindikalni odbor“;\nViše iz kategorije: « 9. sjednica Vlade Zeničko-dobojskog kantona održana 05.05.2015.godine\t11. sjednica Vlade Zeničko-dobojskog kantona održana 20.05.2015.godine »


Premijer V. Britanije Džonson: Antivakcinaši su ludaci – Otisci.net\nHome/Covid-19/Premijer V. Britanije Džonson: Antivakcinaši su ludaci\nBritanski premijer Boris Džonson izjavio je danas da su oni koji se protive vakcinaciji “ludaci” i upozorio da dolaze teška vremena u obuzdavanju virusa korona.\n“Svi ti antivakcinaši su ludaci, oni su ludi”, rekao je Džonson prilikom obilaska medicinskih sestara u Opštoj bolnici u Londonu, prenosi Skaj njuz.\nDžonson je to rekao povodom produžetka programa vakcinacije za predstojeću jesen, koji predviđa duplo veći broj vakcinisanih osoba.\nOn je izjavio da će do sredine naredne godine Velika Britanija dosta napredovati u vezi s virusom korona.\nDžonson je i sam bio inficiran virusom korona te i hospitalizovan, imao ogromne zdravstvene probleme ali se uspio oporaviti,\nLiberalniji Švedski pristup borbi protiv COVID-19 nije uspio


Jelena Trivan dala ostavku na sve funkcije u DS\nJelena Trivan dala ostavku na sve funkcije u DS\nNarodna poslanica Jelena Trivan podnela je danas ostavku na funkcije u Demokratskoj stranci zbog neslaganja sa politikom sadašnjeg rukovodstva, koja za rezultat, kako je upozorila, ima propadanje stranke.\n„Ja ne želim biti saučesnik u nestajanju DS. Iz poštovanja prema ljudima koji su tu stranku gradili, bili hapšeni, prebijani pa i ubijeni, nemam pravo da ćutim i tako postanem saučesnik u njenom propadanju. Stoga, podnosim ostavku na sve stranačke funkcije i nastavljam da se borim u parlamentu za ono što je nekada bila ideja zbog koje sam u tu stranku i došla“, navodi se u ostavci Jelene Trivan u koju je Tanjug imao uvid.\nTrivan, koja je do danas bila na funkciji internacionalne sekretarke DS i predsednice resornog odbora za ljudska i manjinska prava, istakla je da nije čudno biti zbunjen u novim okolnostima, niti neljudski biti zatečen silinom napada i dubinom poraza koje DS beleži, ali jeste problematično da se o tome ćuti i da se stvarnost ignoriše kao i da niko za to ne snosi odgovornost.\n„Promene u vrhu DS bile su motivisane idejom da bi svako trebalo da snosi odgovornost za svoj rad i nerad. Danas u DS niko ne odgovara što je stranka u rasulu, što ljudi odlaze, što stranački organi ne funkcionišu, što imamo gore rezultate od grupe građana“, navela je Trivan.\nOna je istakla da ne želi da gleda kako se DS razara, a sa njom i vizija bolje Srbije, i apelovala na rukovodstvo da preuzme stvarnu odgovornost za stanje u stranci, izvrši analizu i promene, i prestane da ignoriše stvarnost.\nOna smatra da će, u svojoj bezidejnosti i nemoći, DS naredne izbore dočekati nepripremljena i poražena.\nPuna podrška Draganu Đilasu na poslovima potpunog uništenja Demokratske stranke. Napred Đido, Srbija je uz tebe.


Poverenje u vojsku rezultat reforme : Nadlanu.com\nBEOGRAD, 12. februara 2010. (Beta) - Ministar odbrane Dragan Šutanovac izrazio je u petak uveče zadovoljstvo zbog toga što je vojska Srbije zajedno sa Srpskom pravoslavnom crkvom (SPC) jedna od institucija koja uživa najveće poverenje građana i ocenio da je to rezultat uspešnog sprovođenja reforme.\nNa prijemu povodom 15. februara, Dana Vojske Srbije Šutanovac je rekao da je vraćanje poverenja u oružane snage bio jedan od ciljeva reforme i da će reforma sistema bezbednosti biti zaokružena nakon što se okonča proces profesionalizacije.\nŠutanovac je izrazio nadu na će ministarstvo na čijem je čelu imati podršku svih segmenata društva u procesu profesionalizacije i da će u narednoj godini u ovo vreme "biti razloga za zadovoljstvo". On je čestitao praznik svim pripadnicima Vojske Srbije ali i svim ljudima koji su sistem bezbednosti gradili u prošlosti, kao i đacima i studentima vojnih škola koji se spremaju da postanu deo tog sistema.\nNačelnik Generalštaba Vojske Srbije, general-potpukovnik Miloje Miletić je u kratkom obraćanju rekao da vojska reformu ne shvata samo kao "odredište" već i "kao put kojim se stalno mora ići". Prijemu povodom Dana vojske Srbije, osim pripadnika oružanih snaga, prisustvovali su i brojni ambasadori i vojni atašei, predsednica skupštine Slavica Đukić-Dejanović, članovi Vlade i političkih partija, patrijarh SPC Irinej, predstavnici ostalih tradicionalnih verskih zajednica, funkcioneri grada Beograda, glumci i predstavnici medija.


Soni patentirao sistem kompatibilnosti između PS5 i starijih igara - PLAY!\nDa Sony uveliko radi na petici čuvene konzole, više apsolutno nije nikakva tajna, i sve trenutno ide ka tome da će lansiranje nove generacije konzola da se desi negde na jesen 2020. godine.\nIdeja iza patentirane tehnologije jeste da omogući procesuru buduće PS5 konzole da verno i gotovo identično emulira rad procesora starijih konzola (PS 1,2,3 i 4) kako bi se sve starije igre pokretale “kao kod kuće”, odnosno kao da ih igrate na matičnim konzolama, bez ikakvih problema i loše sinhronizacije.\nProsto rečeno, procesor u PS5 će bez problema umeti da oponaša rad starijih konzola tako što prepozna “potrebe” igre i ulazi u režim rada u skladu sa tim potrebama.\nOvo je sjajna vest za sve ljude koji poseduju veliku kolekciju starih igara i koji planiraju da kupe PS5, jere neće morati da imaju 3-4 konzole poređane pored televizora, već će svaki naslov moći da pokreću na budućoj PS5.\nRelated Items:kompatibilnost, PlayStation, playstation 4, Soni, Sony


Putin poželeo uspeh na izborima „akutelnim vlastima“ – Južnobanatske Vesti\nPutin poželeo uspeh na izborima „akutelnim vlastima“\nPredsednik Rusije Vladimir Putin izjavio je danas, na sastanku sa premijerom Srbije Aleksandrom Vučićem u Moskvi, da se nada da će se odnosi dve zemlje pozitivno razvijati i u duhu prijateljstva, kao i do sada, „ma kako se razvijala politička situacija“, prenosi Sputnjik.\nPutin je na sastanku sa Vučićem izrazio očekivanje da će predstojeći predsednički izbori u Srbiji proteći na najvišem nivou, uz želju za uspehom „akutelnim vlastima“.\n„Prošle godine ostvaren je manji porast trgovinske razmene, pritom zahvaljujući naporima vaše vlade. Ti rezultati ostvareni su zahvaljujući rastu isporuka iz Srbije u Rusiju“, rekao je Putin i dodao da je najveći porast zabeležila isporuka poljoprivrednih proizvoda, negde oko 40 odsto.\n„Kremlj se ne meša u predizborne procese“\nKremlj se ne meša u predizbornu predsedničku izbornu kampanju u Srbiji, rekao je portparol Kremlja Dmitrij Peskov odgovarajući na pitanja novinara uoči susreta Putina i Vučića.\n„Naravno da nema reči da se Kremlj meša u neke predizborne procese“, rekao je Peskov, prenosi Taš.\nPrema njegovim rečima, Rusija i Srbija „imaju posebne odnose“, zbog čega postoji visoki tempo podržavanja političkih odnosa na najvišem nivou.\nVučić je uoči posete Moskvi najavio da će s Putinom razgovarati o ekonomskoj, vojno-tehničkoj i saradnji u namenskoj industriji, kao i o saradnji u oblasti turizma. On je kazao da će sa Putinom razgovarati „u četiri oka“, a da će delegacija Srbije, održati zaseban sastanak s predstavnicima Vlade Rusije.\nPremijer je poslednji put bio u Moskvi, u nezvaničnoj poseti, krajem prošle godine, kada je razgovarao s ministrom odbrane Sergejem Šojguom, i potom izjavio da je dogovorena isporuka šest aviona tipa „MIG-29“, 30 tenkova i drugih oklopnih vozila.\nTada je najavio skoro potpisivanje sporazuma, ali do sada, prema izvorima srpske i ruske strane, do toga nije došlo. Ambasador Rusije u Srbiji Aleksandar Čepurin danas je rekao da je utvrđivanje rokova za predaju šest aviona MIG-29 i druge vojne tehnike Srbiji u okviru vojno-tehničke pomoći „tehničko pitanje“ i da se nada da će „uskoro biti rešeno“.\nSrbija dostavila sudu traženu dokumentaciju o Haradinaju\nSimić: Povratak u institucije u interesu srpskog naroda na Kosovu


Dočekana 21 delegacija, ko sve dolazi na inauguraciju? - ebart\nIz regiona, na ceremoniju dolaze predsednici Slovenije, Hrvatske, Makedonije i Crne Gore, Borut Pahor, Kolinda Grabar Kitarović, Đorđe Ivanov i Filip Vujanović, kao i sva trojica članova predsedništva Bosne i Hercegovine, Mladen Ivanić, Bakir Izetbegović i Dragan Čović.\nKako navodi RTS, do 20 časova dočekana je 21 delegacija koja je u Beograd stigla kako bi prisustvovala svečanosti povodom inauguracije.\nNa ceremoniju dolazi i nekadašnji kancelar Nemačke Gerhard Šreder, kao izaslanik nemačke kancelarke i predsednika Anegele Markel i Valtera Štajnmajera, kao i visoki zvaničnici Rusije, Mađarske, Rumunije, Bugarske, Italije, Grčke, Azerbejdžana, Jermenije, Gruzije, Belorusije, Austrije.\nU Beograd je stigao i zamenik premijera Rusije Dmitrij Rogozin, kao i potpredsednika Stalnog komiteta Svekineskog narodnog kongresa Đi Bingsjuen.\nKako je predsednik Srbije Aleksandar Vučić ranije najavio inauguraciji će prisustvovati bivši predsednici države Milan Milutinović i Zoran Lilić, očekuje da će doći Borislav Jović, a da je Vojislav Koštunica sprečen.\nNa ceremoniji će himnu Srbije otpevati dečji hor, a posle Vučićevog govora, biće izvedena pesma "Ovo je Srbija", nakon koje će uslediti zdravica, nastup ansambla "Vrelo", kulturno-umetničkog društva "Kolo", muzičkog sastava "Una saga serbica" i trubači Dejana Petrovića.\nZvanice će posle tog dela prijema obići salone koji predstavljaju različite krajeve Srbije, i biće posluženi hranom i pićem koji su specifični za te krajeve. U delu koji predstavlja južnu Srbiju biće im ponuđena pirotska peglana kobasica, a iz Vojvodine suhomesnati proizvodi i knedle.\nU Palati Srbija u zapadnom krilu postavljene su biste rimskih imperatora rođenih na teritoriji današnje Srbije.\nPored toga biće izložene i fotografije o Topličkom ustanku, dolama i portret vojvode Đorđa Petrovića Karađorđa i Miloša Obrenovića, maketa laboratorije Nikole Tesle na Long Ajlendu, prvi televizor proizveden u nekadašnjoj Jugoslaviji.\nPlanirano je da poslanici Skupštine Srbije na ceremoniju dođu organizovano, autobusima iz Doma Narodne Skupštine, dok će novinari biti dovezeni sa platoa ispred Skupštine Beograda.\nUlice oko Palate "Srbija", prvenstveno bulevari Nikole Tesle i Mihajla Pupina, biće zatvoreni za saobraćaj od 16.00, pa će doći i do izmena gradskog prevoza.


Zavod za proučavanje kulturnog razvitka je u dosadašnjem radu bio posebno posvećen lokalnim kulturnim politikama. U skladu sa aktuelnim tendencijama, osnovna ideja projekta je praćenje stanja u kulturi na lokalnom nivou, uključujući i kulturne politike i inicijative na nivou gradova i opština u Srbiji. U Republici Srbiji, prema podacima Zavoda, trenutno funkcioniše 526 javnih ustanova kulture, u 162 jedinice lokalne samouprave. Pored javnih ustanova kulture, civilni i privatni sektori imaju značajnu ulogu u obogaćivanju kulturne ponude, promociji društveno odgovornih vrednosti, kao i stvaralaštva pojedinaca i organizacija. U dosadašnjim istraživanjima Zavoda mapirano je oko 2.000 udruženja u kulturi, među kojima se najveći broj bavi kulturno-umetničkim amaterizmom.\nZavod za proučavanje kulturnog razvitka obezbediće podršku Ministarstvu kulture i informisanja u pripremi i realizaciji aktivnosti projekta „Prestonica kulture Srbije“, kako bi svake godine određena lokalna sredina mogla da bude proglašena prestonicom kulture Srbije, da bi se promovisao i ohrabrio lokalni kulturni razvoj širom naše zemlje, posebno u seoskim sredinama. Na taj način će se pružiti podrška lokalnim zajednicama u razvoju kulture i kulturnog života osnaživanjem institucija i organizacija u ovoj oblasti, obnovom kulturnog nasleđa i povećanjem kulturne participacije.\nOsnovni cilj projekta je sagledavanje stanja kompletnog kulturnog sistema na nivou gradova i opština u Srbiji, kako javnog tako i civilnog i privatnog sektora i, zahvaljujući projektu, razvoj sistema za praćenje sprovođenja mera kulturnih politika, kao podrška razvoju strateškog planiranja u oblasti kulture na lokalnom i nacionalnom nivou. U sklopu razvoja informacionog sistema, planirano je programersko unapređenje u okviru projekta e-Kultura, čime će biti omogućen lakši i jednostavniji pristup podacima i njihovo korišćenje za izradu lokalnih strategija razvoja kulture, kao i za razvoj projekata i programa koji doprinose obogaćivanju kulturnog života građana širom Srbije i lakšojdostupnosti znanja o kulturnom razvoju i programa različitim ciljnim grupama. U tom smislu, odgovarajuća pažnja će biti posvećena i razvoju pretražive javno dostupne baze sa skenovima do sada objavljenih publikacija Zavoda, kao i drugim sličnim projektima.\nShodno tome, dodatni cilj projekta je i pokretanje inicijative strateškog planiranja u kulturi i razmatranje mogućnosti za saradnjom sa lokalnim samoupravama u cilju izrade lokalnih planova razvoja kulture, u čemu Zavod ima dugogodišnje iskustvo. U okviru projekta određene aktivnosti će biti sprovedene radi uspostavljanja i učvršćivanja partnerskih odnosa sa lokalnim samoupravama, kao i sa različitim ustanovama i organizacijama na svim nivoima, koje će omogućiti razvoj i realizaciju zajedničkih projekata u istraživačkoj, izdavačkoj i drugim delatnostima, kao što je na primer u 2020. pripremljen sadržaj publikacije o vranjskom muzičkom nasleđu u saradnji sa gradom Vranjem. Takođe, planiran je nastavak rada na objavljivanju publikacija posvećenih lokalniom razvoju kulture, kao i nematerijalnoj i gastronomskoj baštini. Tokom 2021. godine planirane su i aktivnosti pripreme publikacije „Ukusi Deliblatske peščare“.


EVROPSKA NOĆ ISTRAŽIVAČA U SRBIJI - Glas Šumadije\nNaslovna > Društvo > EVROPSKA NOĆ ISTRAŽIVAČA U SRBIJI\n30/09/2018 1010Ostavi komentar na EVROPSKA NOĆ ISTRAŽIVAČA U SRBIJI\nTrinaestu Evropsku noć istraživača, koja je ovog petka i subote održana u dvadeset šest gradova širom Srbije, obeležilo je veliko naučno druženje koje je samo u Kragujevcu privuklo 9.000 posetilaca svih uzrasta.\nPrema procenama organizatora Beograd je ove godine zabeležio rekordnu posetu u Evropskoj noći istraživača. Tokom dve večeri naučnoj avanturi na čak šesnaest gradskih lokacija pridružilo se 30.000 posetilaca.\nNiš je ljubav prema nauci dokazao privlačeći izvanrednih 8.000 posetilaca tokom druženja u petak veče, dok je u Pomoravlju, sa sadržajima u Jagodini, Ćupriji, Svilajncui Despotovcu zabeleženo 4.500, a u Inđiji 1.500 poseta. Uzbudljivo je bilo i u Leskovcu, Novom Pazaru, Čačku i Smederevu, kao i u ostalim gradovima u kojima su poslednji septembarski vikend obeležile istraživačka znatiželja i radost.\nNoć istraživača na Prirodno matematičkom fakultetu u Kragujevcu (snimak Dragana Miletić):\nPublicerat av Драгана Милетић Onsdag 26 september 2018\nPublicerat av Драгана Милетић Torsdag 27 september 2018\nTagovi: Evropska noć istraživača Kragujevac Pridodno matematički fakultet


9 VEŽBI ZA SAVRŠENU I ZATEGNUTU ZADNJICU (VIDEO) - In Žena\nSvi znaju da su čučnjevi odlični za zadnjicu. Da biste postigli najbolje rezultate uz malo vremena onda je potrebno da uz čučnjeve dodate još par vežbi koje kada se izvedu zajedno, mogu da učine da vam zadnjica izgleda savršeno.\nAko ste spremni da odvojite malo vremena za sebe i vežbate, onda probajte ove vežbe koje je osmislila Čelzi Dornan, lični trener u Njujorku uz pomoć Britani Peril Job koja je sertifikovani lični trener. Britani Peril Job inspiriše milione pratilaca na svom Instagram nalogu deljenjem slika i video snimaka njenih treninga.\nDa biste imali zadnjicu kao Britani, pogledajte video snimak ispod. Svaku vežbu je potrebno da radite 45 sekundi do minuta i tako za svaku nogu isto. Ceo set vežbi treba da ponovite 3 puta.\nastrologija 65 frizure 101 horoskop 873 recepti za slatka jela 214 ženska moda 153 zdrav život 84 šminka 160 dnevni horoskop 688 makeup 159 ljubav 76 moda i stil 144 zdravlje 65 nedeljni horoskop 118 nokti 95 uradite sami 121 duh i telo 83 kosa 92 stajling 75 zdrava ishrana 86 modni predlog 62 recepti 532 nega 69 recepti za slana jela 201 moda 182 lepota i zdravlje 85


Insajder | BORENOVIĆ ZA INSAJDER: Vlast na nivou BiH nalazi se u rasulu!\nPredsjednik PDP-a Branislav Borenović tvrdi da se aktuelna vlast na nivou BiH, koju čine SNSD, SDA i HDZ, nalazi u potpunom rasulu, a kao dokaz tome on ističe i današnje odbijanje Savjeta ministara BiH da usvoji Odluku o povlačenju sredstava za brzo finansiranje od Međunarodnog monetarnog fonda.\n- Očigledno je da postoji potpuno rasulo u aktuelnoj vlasti i da Savjet ministara nije u stanju da donese odluku koju je podnio u Pismu namjere MMF-u. To, u suštini, pokazuje potpuni raspad sistema u vlasti koju su preuzeli SNSD, SDA i HDZ – kaže Borenović za Insajder.\nNa pitanje da li današnja blokada dobijanja 330 miliona evra za BiH predstavlja nastavak političkog obračuna bošnjačkih političara sa vlastima u Republici Srpskoj, budući da je značajan dio tog novca trebalo da dođe u Banjaluku, Borenović odgovara da je to prije svega pitanje za predsjedavajućeg Savjeta ministara Zorana Tegeltiju.\n- Tegeltija očigledno ne upravlja procesima, ništa se ne pita i to pokazuje da oni koji su formirali vlast uopšte ne znaju kako da vode ovu zemlju – smatra Borenović.\nŠto se tiče mogućnosti ukidanja vanrednog stanja u Srpskoj, lider PDP-a kaže da bi vlasti u RS obavezno trebalo da počnu praviti protokole, procedure i pravilnike kako se ponašati u ovom izazovnom vremenu, te da naprave tačnu dinamiku kada će privreda i mali preduzetnici moći da počnu sa radom.\n- Potrebe za vanrednim stanjem, ovako kako u njemu radi ova vlast, nije ni bilo jer se sve moglo regulisati vanrednom situacijom. Očigledno je da su oni vanredno stanje htjeli da iskoriste za neke druge namjene. Vrijeme je da se počne ići ka normalizaciji stanja – kaže Borenović.\nBranislav Borenović Savjet ministara BiH


Dodik: Jedan od najboljih izbornih rezultata SNSD-a u Gradišci\nPredsjednik SNSD-a Milorad Dodik izjavio je da je Opštinska organizacija ove stranke u Gradišci ostvarila jedan od najboljih izbornih rezultata i da to ne bi bilo moguće bez snažne podrške i rada svih članova.\n"Ovdje sam da proslavim pobjedu sa našim aktivistima, da zahvalim rukovodstvu stranke u Gradišci, svim članovima i simpatizerima koji su glasali za SNSD", rekao je Dodik, koji je večeras prisustvovao proslavi izborne pobjede koju je priredio OO SNSD-a.\nOn je dodao da Gradiška ima brojne razvojne projekte koji će biti realizovani u saradnji sa lokalnom vlašću.\nPotpredsjednik SNSD-a Željka Cvijanović rekla je da je Gradiška jedno od najvećih uporišta politike SNSD-a i da su svi u stranci ponosni na izborni rezultat u toj opštini.\n"Gradiška ima odličnu lokalnu vlast, koja je sve ovo vrijeme sarađivala sa Vladom Republike Srpske. U toku je realizacija mnogih projekata, brojni projekti će biti realizovani. Građani su to prepoznali, što je donijelo izbornu pobjedu na svim nivoima", naglasila je Cvijanovićeva.\nOna je navela da u narednom periodu građani u Gradišci, ali i u svim lokalnim zajednicama u Srpskoj mogu očekivati nove pomake, te istakla da SNSD nikada nije ostao dužan građanima i da zna gdje ima snažnu podršku.\n"Sada ćemo imati i vlast na nivou BiH, srpskog člana Predsjedništva BiH Milorada Dodika i nadam se ozbiljnu strukturu u Savjetu ministara i ozbiljnu delegaciju iz Republike Srpske u parlamentu BiH. To će značiti da više neće biti blokada na nivou BiH i ignorisanja institucija Srpske. Tako ćemo moći da se posvetimo isključivo razvoju", istakla je Cvijanovićeva.\nPredsjednik Opštinskog odbora SNSD-a Gradiška Zoran Adžić rekao je da SNSD uvijek slavi pobjedu sa svojim članovima i da sada u Gradišci imaju razlog više za slavlje jer su ostvareni svi izborni ciljevi.\n"Pobijedili su Milorad Dodik za srpskog člana Predsjedništva BiH, Željka Cvijanović za predsjednika Republike Srpske, a Nebojša Radmanović, koji je rodom iz Gradiške, je poslanik u parlamentu BiH. U novom sazivu Narodne skupštine Opštinski odbor SNSD-a Gradiška predstavljaće sva tri kandidata, Ranka Perić Romić, Denis Šulić i Ognjen Žmirić", naveo je Adžić.\nOn je zahvalio građanima za podršku, jer su prepoznali energiju i komunikaciju sa SNSD-om.\n"SNSD je politička organizacija koja ostavlja djela iza sebe i prepoznaje potrebe građana", naglasio je Adžić.\nProslavi izborne pobjede u restoranu "Taksi bar" u Gradišci prisustvovalo je oko hiljadu članova, simpatizera stranke.


NOVALIĆ S DIREKTOROM EBRD-a: Prioriteti tuneli kroz Ivan i Prenj | Slobodna Bosna\nNOVALIĆ S DIREKTOROM EBRD-a: Prioriteti tuneli kroz Ivan i Prenj\nPremijer Federacije Bosne i Hercegovine Fadil Novalić primio je danas direktoricu Evropske banke za obnovu i razvoj (EBRD) za centralnu i jugoistočnu Evropu Charlotte Ruhe. Sastanku je prisustvovao i šef Ureda EBRD-a za Bosnu i Hercegovinu Ian Brown.\nCentralna tema razgovora bili su investicioni planovi i prioriteti Federalne vlade i provedba postojećih projekata ove evropske finansijske institucije u BiH.\nNa čelu liste prioriteta o kojima je razgovarano je nastavak i dinamizacija izgradnje velikog infrastrukturnog projekta kakav je autoput na Koridoru Vc.\nPosebna pažnja posvećena je Memorandumu o razumijevanju između JP Autoceste Federacije BiH i EBRD-a o razvoju i izgradnji putne infrastrukture u BiH kojim bi bila osigurana kreditna sredstva u iznosu od 120 miliona eura za nastavak izgradnje Koridora Vc, koji spaja Budimpeštu s Pločama.\nTaj dokument, ukupne vrijednosti 180 miliona eura, trebali bi sljedeće sedmice u Londonu potpisati predstavnici EBRD-a i entitetski ministri prometa i komunikacija.\nBilo je riječi i o zainteresiranosti obiju strana za saradnju s Međunarodnom finansijskom korporacijom (IFC) i mogućnostima investiranja u infrastrukturu kroz javno-privatno partnerstvo, te drugim projektima putem kojih bi EBRD mogao doprinijeti razvoju u ovim oblastima, saopćeno je iz Ureda za odnose s javnošću Vlade FBiH.


"Hurricane" predstavlja Srbiju na "Pesmi Evrovizije" 2021. godine : Nadlanu.com\n"Hurricane" predstavlja Srbiju na "Pesmi Evrovizije" 2021. godine\nObjavljeno 17. dec 2020. / 14:00:03\nRadio-televizija Srbije donela je odluku da grupa "Hurricane" predstavlja Srbiju na Pesmi Evrovizije 2021. godine. Pobednice "Beovizije 2020" tako će dobiti još jednu priliku da se predstave Evropi - novom pesmom.\nNakon otkazivanja Pesme Evrovizije prvi put u istoriji takmičenja zbog pandemije koronavirusa ove godine, mnoge zemlje učesnice odlučile su da svojim izabranim predstavnicima ponovo ponude da ih predstavljaju i sledeće godine, što su mnogi od njih i prihvatili.\nTome se priključuje i Srbija u čije ime će pevati grupa "Hurricane", koja je već nakon pobede na Beoviziji osvojila srca velikog broja evrovizijskih fanova koji mesecima priželjkuju informaciju da se popularni trio vraća na Pesmu Evrovizije.\nNovo takmičenje sa "starim" predstavnicima ipak ne dozvoljava predstavljanje zemlje istom pesmom, što znači da če svaka zemlja ponovo morati da prođe kroz proces izbora kompozicije.\nEBU i holandski javni servisi odlučni su u tome da se takmičenje održi naredne godine i za to su pripremili četiri potencijalna scenarija za organizaciju Pesme Evrovizije 2021.\nScenario koji svi najviše priželjkuje u slučaju da vakcina protiv koronavirusa postane dostupna svima jeste održavanje takmičenja u Roterdamu uz pristustvo svih zemalja učesnica i publike u areni, tj, Evrovizija po svim njenim standardima.\nDrugi scenario podrazumevao bi kompletan šou kao u scenariju A, ali uz održavanje fizičke distance od 1,5 metra i smanjen broj ljudi koji učestvuju i prisustvuju događaju.\nPoslednja opcija organizatora, ukoliko epidemiološka situacija ne bude povoljna, predviđa da se Pesma Evrovizije održi iz Roterdama, ali da svi učesnici pevaju iz svojih država - ovaj model već se pokazao kao uspešan na nedavno završenoj Dečjoj pesmi Evrovizije.\nevrosongholandijaHurricanenova pesmaPesma evrovizijePesma Evrovizije 2021radio televizija srbijeRoterdamrts


Među prvima su se na saslušanju našli smenjeni načelnici Agencije za nacionalnu bezbednost - Danilo Grozdanić i Luka Bulatović. Tokom saslušanja su tvrdili da nisu radili mimo pravila službe, kako to sumnja njihov novoizabrani direktor.\nPrema pouzdanim saznanjima "Novosti", osim Grozdanića i Bulatovića, prst sumnje Vukšić je uperio još protiv 23 službenika ANB, čija saslušanja će biti obavljena narednih dana.\nIz Specijalnog državnog tužilaštva, u cilju zaštite interesa krivičnog postupka, zasad ne saopštavaju više detalja o ovom predmetu.\nDejan Vukšić, Foto ANB\n- U vezi sa navedenim događajem u Specijalnom državnom tužilaštvu formiran je predmet i postupak izviđaja, u kojem se preduzimaju sve neophodne radnje i mere za rasvetljavanje, a više informacija i podataka nije moguće saopštiti radi zaštite interesa krivičnog postupka - saopšteno je "Novostima" iz SDT.\nČIME je Vukšić potkrepio svoje sumnje, javnosti zasad nije poznato, a nedavno je kazao da ne želi da daje izjavu povodom ovog slučaja, kako ne bi uticao na postupak koji je u toku. Da li će njegova krivična prijava biti dovoljna i za pokretanje istrage protiv službenika Agencije, biće poznato nakon okončanja izviđajnih radnji.\nSaznajemo da Vukšić u krivičnoj prijavi nije naveo konkretna krivična dela koje su počinili pripadnici tajne policije već samo opis nezakonitih radnji koje su navodno počinili službenici Agencije.\nPrema toj krivičnoj prijavi, Vukšić 25 službenika sumnjiči da su, navodno u tajnoj službi mimo zakonskih ovlašćenja pratili i prisluškivali građane, a potom spaljivali nezakonita dokumenta.\nsaslušanje zloupotreba službenog položaja Dejan Vukšić ANB


Otvoren prvi Francusko-srpski forum inovacija\nNaslovna Inovacije Otvoren prvi Francusko-srpski forum inovacija\nPrvi francusko-srpski forum inovacija otvoren je danas u Beogradu u čijem će fokusu biti digitalizacija industrijskih procesa i budućnost poljoprivrede i ishrane.\nNa otvaranju foruma u Muzeju nauke i tehnike ministar prosvete, nauke i tehnološkog razvoja Branko Ružić rekao da je ovaj skup dobra prilika da predstavnici kompanija, studenti, investitori i predstavnici institucija razgovaraju o potencijalima za srpsko-francuske inovacije i da Srbija javnosti predstavi mesta nauke i tehnike, kao i mogućnosti koje ima.\nOn je ukazao na to da je u poslednjih nekoliko godina naša zemlja postala mesto gde se novi, inovativni projekti i solucije razvijaju, a uspostavljeni naučno-tehnološki parkovi omogućavaju ljudima sa idejama da ih prikažu u praksi.\n– Srbija je prepoznala važnost veštačke inteligencije i prva je zemlja u regionu Jugoistočne Evrope koja je usvojila strategiju razvoja veštačke inteligencije, podvukao je Ružić i podsetio na to da je u martu 2021. godine Vlada donela odluku o uspostavljanju centra veštačke inteligencije u Novom Sadu.\nAmbasador Francuske u Srbiji Pjer Košar rekao je da je cilj foruma jačanje saradnje srpskih i francuskih istraživača i kompanija kao i da se istaknu prilike koje nudi tehnologija kao što je veštačka inteligencija.\n– Da bismo razvili inovativna rešenja potrebne su nam tri stvari – način razmišljanja, talentovani učenici i istraživači i kompanije i institucije, nacionalne i evropske, s vizijom i sposobnošću da finansijski podrže i investiraju u programe“, rekao je Košar.\nFrancuska, istakao je, podržava srpske inovacije i naučna istraživanja nudeći stipendije.\nPrethodni tekstPrva e-faktura zvanično prošla kroz Sistem elektronskih faktura\nSledeći tekstU subotu besplatan ulazak u sve objekte na Beogradskoj tvrđavi


PREDSJEDNIŠTVO BIH USVOJILO ZAKLJUČAK: KLJUČNI DRŽAVNI ZVANIČNICI OKUPLJENI U JEDNU GRUPU | Hayat.ba\nPREDSJEDNIŠTVO BIH USVOJILO ZAKLJUČAK: KLJUČNI DRŽAVNI ZVANIČNICI OKUPLJENI U JEDNU GRUPU\nPredsjedništvo Bosne i Hercegovine je na danas održanoj sjednici usvojilo Zaključak kojim se ta institucija obavezuje na iniciranje i vođenje reforme s ciljem ostvarivanja potrebnog stepena usklađenosti sa kriterijima za članstvo u Evropskoj uniji (EU) na temelju realizacije 14 ključnih prioriteta iz Mišljenja Evropske komisije.\nS tim u vezi je pokrenut proces realizacije ključnih prioriteta, kao i uspostavljanja ad hoc Političke radne grupe.\nPolitičku radnu grupu čine članovi Predsjedništva BiH, s predsjedavajućim članom na čelu, predsjedavajući Vijeća ministara BiH sa dva zamjenika, i članovi kolegija oba doma Parlamentarne skupštine BiH i ista će se sastati u roku od pet dana – navodi se u Zaključku.\nPredsjedništvo BiH je također naložilo predsjedavajućem Vijeća ministara BiH da u roku od sedam dana, a u skladu sa Odlukom o sistemu koordinacije procesa evropskih integracija u BiH, pokrene inicijativu za održavanje sjednice Kolegija za evropske integracije i Direkcije za evropske integracije, s ciljem iniciranja procesa izrade Akcionog plana za realizaciju 14 ključnih prioriteta iz Mišljenja Evropske komisije.\nAkcioni plan za realizaciju 14 ključnih prioriteta na prijedlog Kolegija usvaja Vijeće ministara BiH u roku od 30 dana od dana iniciranja procesa izrade, a isti sadrži konkretne mjere, nadležne institucije, jasno utvrđene i mjerljive indikatore, te rokove za realizaciju – navodi se u Zaključku.\nVijeće ministara BiH je zaduženo da jednom mjesečno izvještava Predsjedništvo BiH o ostvarenom napretku, kao i o uočenim poteškoćama u procesu implementacije Akcionog plana za realizaciju 14 ključnih prioriteta.


Ima dug u Londonu ali će Tači tamo promovisati knjigu | KoSSev\nIma dug u Londonu ali će Tači tamo promovisati knjigu\nPonedeljak 12. mart 2018, 08:45\nKosovski predsednik Hašim Tači promovisaće knjige o sebi u nekim od evropskih prestonica. Iako postoji neizmiren dug advokatu Džefri Najsu iz Londona, Tači će takođe i tamo promovisati knjigu.\nIzvor: Gazeta Express (Tekst je izvorno preveden sa albanskog; jučerašnje izdanje)\nGazeta Ekspres objavila je pismo britanskog advokata Džefri Najsa Vladi, u kojem on iznosi nečuvenu priču u koju su umešani predsednik Tači i njegov tim. U ovom pismu na videlo izlazi istina o biografskoj knjizi Tačija da ju je predsednik platio.\nSledeće nedelje knjiga će biti promovisana u Velikoj Britaniji i Francuskoj. Ovo je za RTK potvrdilo samo predsedništvo.\nKancelarija predsednika potvrdila je učešće predsednika Tačija u ovim promocijama, dodajući da će šef države tokom kratkog boravka u britanskoj prestonici imati sastanke sa zvaničnicima u Velikoj Britaniji, kako bi se pogurao plan za produbljivanje bilateralnih odnosa sa ovom zemljom.\nTakođe, dok bude boravio u francuskoj prestonici, planira se održavanje zajedničkog ekonomskog foruma između Kosova i Francuske.\nKnjiga "Nova država, moderna državnik: Hašim Tači - Biografija" rezimira put Hašima Tačija, od studentskih dana, a zatim ilegale, kada je bio deo OVK i direktor političkog direktorata sve do nezavisnosti 2008.\nU okviru promocije, pored autora knjige i predsednika Tačija, očekuje se i mnoštvo svetskih ličnosti.\nPovezan članak: Ekskluzivno: Tači duguje 500.000 evra Džefriju Najsu


BBC: Kosovo znatno skrenulo sa evroatlantskog puta - Srpskainfo\nBritanski BBC danas piše o glasanju u kosovskom parlamentu o formiranju tzv. vojske Kosova, ocjenjujući da je Priština, ako je i dalje na evroatlantskom putu, značajno skrenula sa njega u posljednje vrijeme.\nNajnoviji događaji, ocenjuje BBC, predstavljaju odstupanje od dugogodišnjeg statusa koji je Kosovo uživalo kao “marionetski projekat zapadnih sila”.\nUz podsjećanje na nedavno povećanje taksi za 100 odsto na proizvode iz Srbije i, kako navode, današnje odluke o formiranju vojske, BBC primjećuje da se “obe ove mjere događaju protivno upozorenjima, prijetnjama i pozivima i od Evropske unije i od NATO”.\nUkazuje se da je srpska premijerka Ana Brnabić toliko nezadovoljna ovim vijestima da je, kako navode, pominjala i vojni odgovor, a da je predsjednik Aleksandar Vučić tražio podršku Rusije i Kine.\nInače, na teritoriji Kosova nalazi se 4.000 pripadnika KFOR koje je NATO tamo poslao 1999. godine, podsjeća se takođe i konstatuje da Priština izvlači dobrobiti iz ogromne količine međunarodne pomoći.\nHaradinaj je, naime, rekao da je Mogerinijeva transformisala dijalog o normalizaciji odnosa Beograda i Prištine u dijalog o teroristima, podsjeća BBC.\nOni tumače da su se te njegove riječi najviše odnosile na mnogorojne kritike Evropske unije Prištini zbog uvođenja taksi na robu iz centralne Srbije i Bosne i Hercegovine.\nMogerinijeva je, kažu, u ponedjeljak izrazila nezadovoljstvo zbog uvođenja taksi na robu i ponovila poziv prištinskim vlastima da povuku tu odluku, ali naglasila da je i dalje optimista po pitanju mogućnosti postizanja pravno obavezujućeg sporazuma između Beograda i Prištine.\nStručnjak za Balkan sa Londonske škole za ekonomiju i političke nauke Džejms Ker Lindzi smatra da je vrlo teško predvidjeti gdje će se dijalog kretati, a da je Priština samo pogoršala stvari odlukom o transformaciji Kosovskih snaga bezbjednosti (KBS) u vojsku.\nDeset godina od kada je Priština jednostrano proglasila nezavisnost od Srbije, Kosovo još uvijek nije zaokružilo državnost, navodi BBC i na prethodno postavljeno pitanje “čemu oupšte formiranje vojske”, daje odgovor objašnjenjem da bi transformacijom KBS u vojsku, u najmanju ruku, Kosovo ispunilo jedan od uslova za zaokruživanje te državnosti.\nMeđutim, prema riječima Ker-Lindzija, odluke Prištine će se za nju pokazati kao kontraproduktivne.\nOn, kako se navodi u tekstu, vjeruje da je “postojanje (Prištine) pod protekcijom”, u kojoj je 10 godina uživala podršku EU i SAD, Kosovo ostavilo dezorijentisanim, a da su sada na redu nova faza i nova pravila.\nIako djeluje nezamislivo da Priština, na duži period, okrene leđa Briselu, za sada je sigurno “hladno nastrojena” prema njemu, ocjenjuje BBC.\nDodik jedini glasao PROTIV PRIZNANJA samoproglašenog Kosova